Reconstruir 800.000 cases: el repte més llarg per al Nepal\nEl país asiàtic continua en ruïnes tres mesos després del terratrèmol\nMARC TORO Barcelona 26/07/2015 00:00\n651x366 Un nen nepalès, vestit amb la samarreta de Messi, carregant aigua potable entre la runa d’un edifici a Katmandú. / NARENDRA SHRESTHA / EFE Un nen nepalès, vestit amb la samarreta de Messi, carregant aigua potable entre la runa d’un edifici a Katmandú. / NARENDRA SHRESTHA / EFE\n“En aquell moment estava guiant el circuit de trekking del Manaslu, al districte de Gorkha, amb dos turistes austríacs. Érem a 5.220 metres d’altitud quan el terra va començar a tremolar i, de sobte, vam veure com una allau de grans roques se’ns tirava al damunt. Va ser un dels moments més espantosos de la meva vida”. “Jo estava conduint amb el meu fill de camí a l’hospital de Katmandú, on la meva dona havia donat a llum una nena [...]. Pensava que no sobreviuríem per veure-les”. Ahir va fer tres mesos del terratrèmol de 7,8 graus a l’escala de Richter que va acabar amb la vida de més de 8.800 persones al Nepal, però el record que en guarden el Gopal, guia de muntanya del país, i Sudarshan Shrestha, treballador de Save the Children, està més viu que mai.\nI amb raons de sobres: els paisatges devastats encara regnen als 14 districtes més afectats pel sisme -que va tenir una segona rèplica de 7,3 graus el 12 de maig- i 2,8 milions de persones encara en pateixen les conseqüències. “Ahir em van trucar des del Nepal amb una bona notícia: ja no hi ha fam”, explica esperançat Pol Ferrús, un jove català que ha impulsat l’ONG Living Nepal després que el terratrèmol l’enganxés a la zona de Rasuwa, al nord de Katmandú. Però si bé les necessitats bàsiques de la població, com el menjar i tenir un lloc temporal on dormir, es van cobrint de mica en mica, el gran repte que ara ha d’afrontar el país és la reconstrucció dels més de 800.000 habitatges parcialment o completament destruïts, segons dades de l’Oficina de l’ONU per a la Coordinació d’Assumptes Humanitaris. I és un procés que va per llarg.\nNi materials ni diners suficients\nEn primer lloc, perquè “el terratrèmol va afectar zones de muntanya molt aïllades i d’accés molt difícil”, apunta Pilar Duch, responsable de protecció i gènere en els programes humanitaris d’Oxfam, que acaba de tornar del Nepal. Estar en plena època del monsó tampoc hi ajuda, afegeix Shrestha, ja que les fortes pluges fan caure edificis reconstruïts i augmenten el risc d’esllavissades i inundacions. I, per si no fos prou, també hi ha una falta de materials de construcció. “Hi ha molta demanda i poca oferta”, diu Duch, mentre que Ferrús atribueix part d’aquest problema a la corrupció de la burocràcia del país, que imposa taxes o reté determinats materials.\nEn tot cas, molts d’aquests materials no es poden comprar si no hi ha diners, que també escassegen. El govern del Nepal dóna 150 dòlars (137 euros) als propietaris dels habitatges que hagin quedat completament destruïts, i concedeix préstecs a baix interès als que vulguin reconstruir-se ells mateixos la casa. El pressupost estatal d’aquest any, a més, destinarà destinarà 823 milions d’euros a la reconstrucció.\nPerò tot això no és suficient. El país admet que necessita 6.115 milions per recuperar-se del terratrèmol i les ajudes externes arriben amb comptagotes. Fa un mes l’ONU denunciava que tan sols havia recaptat un 36% dels fons sol·licitats per al país asiàtic. “L’ajuda és escassa i el compromís internacional insuficient”, lamenta David del Campo, director de programes internacionals de Save the Children.\nNens i dones, els més afectats\nDel Campo explica que els nens són els més perjudicats per la lentitud de la reconstrucció. “Les principals infraestructures destruïdes estan relacionades amb la infància”, diu. Segons l’organització que representa, el sisme va afectar més de tres milions de nens, ja sigui perquè van perdre la casa o els pares o perquè no poden anar a l’escola o al metge. I, d’aquests, encara n’hi ha un milió que no reben l’atenció necessària.\nLes dones també estan patint molt la situació, va denunciar ahir Oxfam. Allotjades en refugis temporals, corren el risc de patir abusos físics i sexuals. I Duch encara afegeix un altre col·lectiu especialment afectat: els dalits, el grup més baix en el sistema de castes que regeix el país. Amb tot, la prioritat principal de la majoria d’organitzacions sobre el terreny és garantir que l’ajuda arribi a tothom per igual.\nEl que ningú pot assegurar és que el procés de reconstrucció de cases, i de vides, sigui ràpid. Alguns parlen de dos anys, d’altres de 10, i la gran majoria no s’atreveixen a posar data. Mentrestant, els nepalesos continuaran treballant. “El sisme ha deixat el poble nepalès de genolls, però no l’ha tombat”, diu Ferrús.\nCooperants catalans demanen ajuda per continuar reconstruint el Nepal


Consell de coordinació pedagògica - TRAMeduca\nIniciPresentacióActivitats presencialsActivitats interactivesAccions comunitàriesOn som? Consell de Coordinació Pedagògica\nAjuntament de Barcelona Informació i reserves\nEl TRAM és membre del Consell de Coordinació Pedagògica de l’Ajuntament de Barcelona. En aquest organisme s’apleguen les institucions i entitats ciutadanes que ofereixen activitats educatives per a escolars. Aquestes entitats ciutadanes (administracions públiques, patronats, fundacions, empreses privades, organitzacions no governamentals, universitats, etc.) ofereixen programes educatius per al públic en general i per al públic escolar en particular, esdevenint així agents culturals i educatius del territori.\nT'acompanyemSi sou una escola o un grup i us heu de traslladar en tramvia, podeu posar-vos en contacte amb nosaltres i us ajudarem. Sempre que sigui possible, oferim la presència de personal del TRAM a l'hora d'accedir als vehicles i durant el trajecte. Segell de qualitat de l’ICELes activitats educatives tenen el segell de qualitat de l’Institut de Ciències de l’Educació (ICE) de la Universitat de Barcelona.\nUn mitjà d'educació\nPresentacióActivitats presencialsActivitats interactivesParticipació comunitària\nInformació i reservesOn som?TRAM\nAvís legalPolítica de privacitat i galetesPreguntes més freqüents


Valencia Basket llança el seu calendari on-line per a usuaris de Google i Outlook\nAmb motiu de facilitar el seguiment durant l'any de les dates i les hores de tots els partits de la present temporada, Valencia Basket ha realitzat una versió en línia del calendari de la pròxima temporada en el qual estaran inclosos tots els partits oficials tant masculins com femenins d'esta pròxima temporada.\nEl calendari estarà disponible tant per a usuaris de google com per a usuaris de Outlook, seguint els passos que indiquem a continuació.\nEsta nova eina, a més, permetrà actualitzar a l'instant els partits que confirmen el seu horari definitiu, com és el cas dels de Liga Dia, o aquells de les altres tres competicions que puguen patir modificacions.\nEnllaç que has de copiar\nEstes són les instruccions que has de seguir per a instal·lar el teu calendari:\nCòpia l'enllaç i afig-lo de forma manual al teu programa en la pestanya de “Afegir calendari”. Selecciona sempre l'opció “Afegir des d'Internet”, ja que en cas de no fer-ho d'esta manera, no se t'actualitzarà davant qualsevol novetat.\nUn poc més d'ajuda? Te l'oferim ara mateix\nSi eres usuari de Google Calendar\nEntra a “Altres calendaris” i punxa a “Afegir altres calendaris”. Punxa en “Des d'URL”. Pega l'enllaç en blau que t'hem posat a dalt i prem a “Afegir calendari”\nSi eres usuari de Outlook\nEntra a la teua secció de “Calendari”, dóna-li botó dret a “Altres calendaris” i selecciona “Agregar calendari” i després “Des d'Internet”. Pega l'enllaç blau i dóna-li a acceptar.


La prostitució, un problema arraconat – Manuel Lillo i Usechi\nLa prostitució, un problema arraconat\ndesembre 8, 2016 febrer 11, 2017 Manuel Lillo i Usechi\t0 Comments\tEl Temps, prostitució, València\nSota arguments basats en premisses com la neteja, la seguretat o l’educació, l’any 2013 es va aprovar a l’Ajuntament de València l’ordenança reguladora de la prostitució. Aquesta normativa, encara vigent, va ser validada tant pel PP com pel PSPV, que van satisfer les demandes de diversos col·lectius veïnals, desitjosos d’esborrar dels seus carrers aquest exercici, reflex d’una realitat social colpidora. D’aquesta manera, el problema, lluny de ser solucionat, va quedar amagat. D’allò que els ulls no veuen, el cor no en dol.\nAmb aquesta ordenança, les multes van adreçades, fonamentalment, als clients. Evidentment, els proxenetes també queden assenyalats. Les prostitutes poden ser sancionades en cas de desobediència a l’autoritat. Tot açò condueix a una trampa sobre la qual alerten els principals col·lectius socials: les treballadores han de traslladar-se a pisos i salons per poder exercir l’ofici. En aquests llocs tancats, la seua seguretat passa a ser més vulnerable. Aquesta normativa queda més qüestionada si es té present una dada: en tres anys de funcionament, la xifra de multes només és de trenta-cinc.\nEl problema s’amaga, però no desapareix. I a ell s’enfronten un important nombre d’entitats que es dediquen a combatre’l. Des de l’any 2001, a València es desenvolupen programes impulsats des d’aquestes plataformes coordinades amb les institucions públiques. Cáritas Diocesana o Metges del Món plantegen programes de sensibilització, d’assistència o de prevenció, al mateix temps que busquen la inserció social i laboral per a les dones del carrer.\n← La gran expansió de l’esport\nHumor, tragèdies, disbauxes →\nHumor, tragèdies, disbauxes\ndesembre 8, 2016 febrer 11, 2017 Manuel Lillo i Usechi\t0\noctubre 10, 2017 octubre 14, 2017 Manuel Lillo i Usechi\t0


Castelló restaura la muralla medieval del Rec del Molí - Diari de Girona\nCastelló restaura la muralla medieval del Rec del Molí\nL'Ajuntament està intervenint en un dels pocs trams conservats que es va construir entre els segles XIII i XIV\ncarme vilà castelló d'empúries 29.11.2017 | 10:29\nLa bastida instal·lada a la muralla que s´està restaurant Ajuntament de Castelló d'Empúries\nL'Ajuntament de Castelló d'Empúries està restaurant el tram de la muralla medieval del Rec del Molí. És una de les poques parts conservades de la muralla, a la part posterior de la Basílica de Santa Maria, des del Portal de la Gallarda i fins a la Farinera.\nLa muralla és d´època baixmedieval i es va construir durant els segles XIII i XIV i suposava el recinte emmurallat defensiu de l´àrea urbana de la població medieval, amb un total de vuit portals d´accés a la vila, dels quals únicament s´ha conservat el Portal de la Gallarda.\nLa muralla medieval està declarada com a Bé Cultural d´Interès Nacional (BCIN) per la Generalitat de Catalunya en la categoria de monument històric.\nA banda de ser de les poques parts conservades, va ser el primer recinte emmurallat, més antic i d´època altmedieval, del puig Salner que existia al voltant de l´església romànica de Santa Maria.\nS´està restaurant el tram del mirador d´en Malino, d´uns 35 metres de llarg per 11 metres d´alçada, que és un dels pocs de titularitat municipal de la muralla, ja que la resta són de titularitat privada.\nLa intervenció va començar a final del mes d´octubre i consisteix en la neteja de plantes i herbes del parament vertical i tractament d´herbicides, rejuntat de junts del parament de carreus que estaven caiguts, reposició de zones de paredat de carreus de pedra de gruix variable i incorporació de protecció antiocells als forats de desguàs existent.\nPer aquest motiu, ha estat necessària la instal·lació d´una bastida de grans dimensions des del camí del Rec del Molí, tot i que s´ha fet afectant el mínim possible el pas de vehicles pel carrer del Rec del Molí.\nEl projecte de restauració ha estat redactat pels serveis tècnics del departament d´Urbanisme de l´Ajuntament de Castelló d´Empúries, amb la col·laboració del Departament de Patrimoni Històric i Museus, i ha estat aprovat per la Comissió Territorial del Patrimoni Cultural, dels Serveis Territorials de Girona del Departament de Cultura de la Generalitat de Catalunya.\nL´import total de la intervenció de restauració-conservació és de 38.290 € i s´ha comptat amb dues subvencions econòmiques, del Pla de Monuments de la Diputació de Girona i del Departament de Cultura de la Generalitat de Catalunya, que han cobert el total del cost de la restauració.\nL´any 2010 l´Ajuntament va dur a terme una intervenció de restauració-conservació del tram de la muralla medieval conservat a la part posterior de l´edifici actual de l´Ajuntament, l´antic convent de Sant Domènec de la vila d´època moderna, amb una subvenció de 200.000 euros del Programa Romànic Obert de la Generalitat de Catalunya i La Caixa.\nAquesta intervenció s´afegeix a la primera fase de la restauració-conservació, per part de l´Ajuntament de Castelló d´Empúries, de l´immoble de l´antic Convent de Sant Agustí del segle XVIII de la vila, que ha rebut també el suport econòmic del Pla de Monuments de la Diputació de Girona.


La fidel oposició. – No cal que en facis gaire cas\nLa fidel oposició.\nQuin pot ser el major somni de qualsevol partit polític que governi? Sense cap mena de dubtes, fer-ho sense oposició. O millor encara, fer-ho amb una oposició que aplaudeixi a rabiar qualsevol de les seves decisions. Doncs aquesta, justament aquesta és la situació que s’ha trobat, ves a saber com i per què, el PP a Espanya.\nEl PP és, i això ja no ho posa en dubte ningú, ni aquí ni arreu, el partit més corrupte d’Europa (i de més enllà, fins i tot), amb centenars i centenars de càrrecs investigats o sentenciats. També és un partit mirat, ni que sigui des de lluny i discretament, per diferents observatoris internacionals, per les seva simpatia i condescendència amb el franquisme i el feixisme. Així i tot, també és el partit amb menys oposició que puguem imaginar. Si fins ara ja sabíem les posicions de gent de la seva vella guàrdia com Alfonso Guerra, Felipe González o Josep Borrell, i també dels seus líders actuals, començant pel propi Pedro Sánchez, que no han tingut cap problema en posar-se al costat de PP i Ciutadans en contra de Catalunya, ara mobilitzen més reservistes per seguir disparant. En concret, Rodríguez Ibarra, insigne demòcrata, defensa la intervenció de TV3 i de l’escola catalana, o Susana Díaz, esperança blanca socialista, defensa que si s’hagués aplicat abans el 155 s’haurien estalviat l’1 d’octubre. És la fidel infanteria de la encara més fidel oposició, que avança decidida rere l’artilleria policial i judicial.\nBé, ja sabem fa dies que el més semblant a un espanyolista de dretes és un d’esquerres (suposant que encara existeixin, els d’esquerres). El que costa més de pair és que els escolanets d’aquesta gent a Catalunya pensin el mateix, sobretot quan alguns -pocs per sort- tenen càrrecs de poder rellevant en diferents institucions catalanes. Ben bé és allò de tenir la guineu vigilant les gallines.\nEstat de guerra? Avançar retrocedint


La UE Santboiana es consolida en el liderat amb un triomf al camp del Getxo (12-34) - Esport3 - TV3 i Catalunya Ràdio\nLa UE Santboiana es consolida en el liderat amb un triomf al camp del Getxo (12-34)\nLa Unió Esportiva Santboiana continua com a líder ferm de la Divisió d'Honor de rugbi després de sis jornades. L'equip català que dirigeix Lewis Williams ha aconseguit la cinquena victòria consecutiva al camp del Getxo per 12-34 i a més han sumat una nova bonificació ofensiva que el consolida al capdavant de la classificació. Amb aquest triomf, la Santboiana lidera el campionat amb 25 punts, dos més que el seu màxim perseguidor, el Quesos Entrepinares de Valladolid.\n30/10/2011 - 14.13 Actualitzat 07/11/2011 - 20.15\nEls catalans afrontaven la visita al camp del Getxo amb la moral alta després dels bons resultats obtinguts, però als homes de Lewis Williams els ha costat, i molt, entrar en el ritme de partit durant la primera part i han arribat al descans perdent (9-5).\nEl tècnic català ha introduït cavis en la represa a la recerca d'una reacció, que ha arribat de seguida. En només sis minuts de la segona meitat, la Santboiana ha pogut capgirar el resultat advers amb dos assajos i una transformació de Ryan Le Roux i Oliver.\nEn el tram final, la superioritat catalana ha estat evident i les anotacions s'han anat succeint fins aconseguir una nova bonificació ofensiva, la cinquena en sis jornades. Amb aquest triomf per 12-34, la Santboiana es referma en el liderat en solitari amb 26 punts, dos més que el Quesos Entrepinares de Valladolid, ara mateix el seu màxim perseguidor en la lluita pel títol.\nLuis Suárez té un esquinç al turmell dret\nVictòria i bonificació de la Santboiana\nUna victòria per somiar\nLa Santboiana cedeix per poc


Publicar una web amb Bazaar | Bitsenbloc\nPublicar una web amb Bazaar\n2009/04/22 Desactiva els comentaris\nBazaar és un sistema distribuït de control de versions. Ja us vaig explicar como utilitzar-lo per a gestionar l’escriptura d’una tesi doctoral.\nAra, ja fa temps que ho hauria d’haver fet, he començat a versionar la meva web personal (no el blog), la qual està escrita directament en html.\nPrimer he copiat la web del servidor al meu ordinador (he emprat rsync per conservar les dates dels fitxers) a una carpeta local:\nrsync -avz -e ssh usuari@servidor:/la/carpeta/delaweb ./local/.\nLlavors hi he activat Bazaar:\nbzr commit -m "versió inicial"\nDesprés he pujat la meta-informació dels fitxers versionats a una carpeta del servidor que no és accessible des d’internet. Així, els lectors no veuen les versions, però jo puc accedir a tot l’historial des de qualsevol ordinador.\nbzr push --create-prefix sftp://usuari@servidor/la/carpeta/bzr/delaweb\nAquest directori que no accessible des de fora, es diu bzr. Si no veieu cap fitxer al servidor, no us preocupeu, Bazaar desa la informació dins una carpeta amagada (.bzr). Aquesta carpeta conté tota la informació necessària per recuperar qualsevol versió de qualsevol dels fitxers.\nFinalment, he lligat la meva versió local a la versió remota:\nbzr bind sftp://usuari@servidor/la/carpeta/bzr/delaweb\nAixí els canvis (bzr commit) es desaran al servidor, a no ser que els desi en local emprant bzr commit --local (quan sigui, per exemple, en un avió o un tren).\nPer editar els fitxers des d’un altre ordinador, només caldrà crear un nou checkout, és a dir, una nova còpia de l’historial de versions lligada amb la del servidor:\nbzr checkout sftp://usuari@servidor/la/carpeta/bzr/delaweb.\nFins ara tot és una típica utilització de Bazaar.\nDe moment, encara no hem publicat res que sigui accessible. El que volem fer és, amb una simple comanda, publicar els fitxers que han estat modificats en una carpeta del servidor, la qual serà accessible des de l’exterior, però, en aquesta carpeta, no hi volem desar tot l’historial de versions. Per fermaixò, emprarem el plugin bzr-upload, tal com s’explica aquí.\nLa instal·lació del plugin és molt fàcil. Emprarem el propi bazaar per baixar-ne la darrera versió. Primer, si no el tenim, crearem el directori on Bazaar cerca els plugins:\nLlavors, baixarem el codi, directament des de launchpad:\nbzr checkout lp:bzr-upload ~/.bazaar/plugins/upload.\nUn cop fet això, anirem al directori on tenim nostre checkout de la web i el pujarem al servidor:\nbzr upload sftp://usuari@servidor/la/carpeta/delaweb\nAtenció, aquesta carpeta ha de ser diferent de la carpeta on desem les versions! El primer cop, es pujaran tots els fitxers. Més endavant, només es pujaran els fitxers modificats.\nA partir d’ara, modificaré els fitxers en local i en desaré les versions amb la comanda bzr commit. Quan cregui que els canvis són dignes de ser vistos pel públic, empraré la comanda bzr upload.\nAmb això, tindré versions sincronitzades de la web al servidor i en diversos ordinadors i, al mateix temps, tindré totes les versions desades. Millor, impossible.\nLike this:Like S'està carregant...\tEtiquetat: bazaar\n« Una recomanació per Sant Jordi\nGuardans protegirà els interessos de la indústria audiovisual »\nYou are currently reading Publicar una web amb Bazaar at Bitsenbloc.


Wikiloc | Rasos de Peguera: Torreta dels Enginyers (1.987 metres) pel Pas de Puigventós i el Pla de l’Orri (Berguedà) Trail\n24,286 471 11169\nRasos de Peguera – Cims dels Rasos de Dalt, Rasos de Baix i la Torreta (Snowshoe)\nRasos de Peguera: Cim del Serrat de l'Hospital (1.937 metres) pel Pla de l'Orri i el Coll de Tagast (Berguedà) (Snowshoe)\nRasos de Peguera: Cims de la Torreta dels Enginyers (1.987 m) i del Serrat de l’Hospital (1.937) (Berguedà) (Hiking)\nViewed 605 times, downloaded 27 times\nAvui, dia de festa, amb el Tuc fem una breu escapada als Rasos per veure com estan després de les nevades dels últims dies. El dia és fred, però amb bona visibilitat malgrat alguns núvols amenaçadors pel sud. Les vistes, com sempre, espectaculars. Molt poca gent; amb les nevades els boletaires han desaparegut i els amants de la neu encara estan menjant els panellets.\nIniciem la ruta per la pista que surt a la dreta des de la zona d'aparcament de la carretera que puja a la Creu dels Rasos, a uns 150 metres abans d'arribar. Les fortes nevades dels últims dies han deixat gruixos d’entre 20 i 50 centímetres, depenent la zona i l’alçada. És neu pols i, com encara no ha passat gaire gent, costa molt caminar sense raquetes o esquís. A més, en alguns trams no hi ha traces prèvies i hem d’anar obrint camí. Cansat, però una delícia.\nPassem una doble tanca pel bestiar i fem una agradable passejada per la pista que travessa el Bosc dels Gavatxos fins poc abans d’arribar al Pla de l'Orri (a 1.945 metres), on girem a la dreta, en direcció sud, per travessar els Rasets i dirigir-nos al Pas de Puigventós (1.960 metres). Tot aquest últim tram el fem obrint camí per neu verge. Si seguíssim pel Pas, baixaríem al Coll d’Estela per poder fer l’ascensió als propers cims del Cogulló d’Estela i la Roca d’Auró, que ja vam fer en ocasions anteriors (veure rutes més antigues per la mateixa zona).\nArribats al Pas de Puigventós girem a l’esquerra, en direcció est, fins el cim de la Torreta dels Enginyers, on arribem en poca estona.\nAl cim solitari de la Torreta dels Enginyers (1.987 metres) veiem una construcció tancada al voltant de l'antena de comunicacions i un vèrtex geodèsic sobre una estructura rodona de pedra i totxo. Tot està colgat de neu i no trobem cap espai sec per seure a dinar. Avui les vistes cap el sud i l’est estan cobertes per núvols i no podem gaudir de les meravelles que hem pogut tenir en altres ocasions. Malgrat tot, encara podem veure els propers cims del Cogulló d’Estela i el Roc d’Auró, mig emboirats.\nFinalment, aprofitem l’estructura del vèrtex geodèsic per seure a dinar sobre la funda impermeable de la motxilla. Després fem algunes fotos del cim i comencem la tornada.\nEl primer tram de tornada el fem baixant rectes en direcció a la Collada dels Rasets, al bell mig del Pla de l’Orri, entapissat amb neu pols. Obrint traça en alguns trams arribem a la collada on, per primera vegada des de que vinc als Rasos, trobem una bassa glaçada que el Tuc es mira amb desconfiança. Abans de seguir camí, fem una volta complerta a la bassa gaudint de les vistes, la solitud i la neu verge que cobreix tot el Pla de l’Orri.\nContinuem la ruta de tornada girant a l’esquerra, en direcció oest, fins retrobar el camí per on hem pujat. A partir d’aquí només cal seguir el camí d’anada gaudint de les vistes al nord-oest i sentint la remor continua de la neu caient dels arbres.\nPoc a poc, i sense problemes, anem seguint la pista nevada fins retrobar la tanca inicial i l’aparcament on hem deixat el cotxe. Canvi dels mitjons i el calçat humits, i cap a casa.\nCurta passejada pels Rasos de Peguera en un dia espectacular, amb molta neu i molta llum. Immillorable i absolutament aconsellable. Això si, millor amb raquetes, si és possible.\nCarretera dels Rasos de Peguera i aparcament poc abans d'arribar a la Creu dels Rasos\nCarretera dels Rasos de Peguera i aparcament poc abans d'arribar a la Creu dels Rasos.\nTanca pel bestiar. Seguim pel camí que travessa el Bosc dels Gavatxos\nTanca pel bestiar. Seguim pel camí que travessa el Bosc dels Gavatxos.\nNeu per un tub\nNeu per un tub.\nPanoràmica des del Camí del Bosc dels Gavatxos\nPanoràmica des del Camí del Bosc dels Gavatxos.\nDe camí, travessant els Rasos de Baix\nDe camí, travessant els Rasos de Baix.\nPujant pels Rasos de Baix\nPujant pels Rasos de Baix.\nZona del tobogan de neu que el Pol ha fet servir en alguna ocasió per tirar-se en trineu\nZona del tobogan de neu que el Pol ha fet servir en alguna ocasió per tirar-se en trineu.\nPanoràmica i mirada a la Torreta dels Enginyers, al fons\nPanoràmica i mirada a la Torreta dels Enginyers, al fons.\nObrint traça per un espai verge\nObrint traça per un espai verge.\nObrint traça camí del Pas de Puigventós\nObrint traça camí del Pas de Puigventós.\nMirades des del cim de la Torreta dels Enginyers, a 1.987 metres\nMirades des del cim de la Torreta dels Enginyers, a 1.987 metres.\nBaixant al Pla de l'Orri\nBaixant al Pla de l'Orri.\nSeguim baixant al Pla de l'Orri\nSeguim baixant al Pla de l'Orri.\nPla de l’Orri i bassa glaçada\nPla de l’Orri i bassa glaçada.\nLa vuelts al ruedo\nMirada al Port del Comte\nMirada al Port del Comte.\nÚltims metres, tanca pel bestiar i final de la ruta\nÚltims metres, tanca pel bestiar i final de la ruta.\nPitcollonsiamunt2 Nov 5, 2020


Vrahos Stoupa Grècia - Ofertes d'hotels amb els MILLORS DESCOMPTES EN LÍNIA\nAgios Nikolaos, Stoupa, Stoupa, Grècia, 24024 - Excel·lent ubicació - Veure al mapa\nMés informació sobre Vrahos\nTant si es tracta d'un viatge de plaer com si és de negocis, Vrahos és una elecció d'allotjament magnífica quan visiten Stoupa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Vrahos, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com magatzem d'equipatge, lloguer de cotxes.\nL'ambient de Vrahos es reflexa en cada habitació. aire condicionat, calefacció, balcó/terrassa, aparell de televisió, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Vrahos no troba competidors en cap categoria.


Wii – Cinema, música i videojocs\nNOVETATS Wii TARDOR 14\n9 Octubre 2014 27 gener 2015 Deixa un comentari\nAmb un repertori totalment nou de les cançons favorites dels nens arriba Just Dance Kids 2014, oferint nombroses cançons seleccionades pensant especialment en els més joves de la casa.\nEl llistat de cançons és:\nJo Gabba Gabba – “The Freeze Game”\nThe Wiggle – “Getting Ready To Wiggle”\nAriana Gran – “Put Your Hearts Up”\nGoldheart – “We Go Well Together”\nVictorious Cast featuring Victoria Justice – “Make It Shine (Victorious Theme)”\n“Do You Love Em”\n“Hit Em With Your Best Shot”\nEl podràs trobar al catàleg de la biblioteca.\nEl videojoc permet cantar fins amb 8 amics en sis maneres multijugador diferents o si ho prefereixes seleccionar el mode ‘Un jugador “i sentir-te com si fossis un dels concursants del programa. Totes les cançons són originals i compten amb el videoclip oficial: en total, una llista de 30 grans èxits que combina cançons actuals i de tots els temps.\n1 – This is the life – Amy MacDonald\n2 – El camino de los sueños – Antonio Carmona feat. Nelly Furtado\n3 – Estoy hecho de pedacitos de ti – Antonio Orozco\n4 – Canto (El mismo dolor) – Bunbury\n5 – Yo te esperaré – Cali y El Dandee\n6 – Quién te quiere como yo – Carlos Baute\n7 – Todo irá bien – Chenoa\n8 – Viva la vida – Coldplay\n9 – Esclavo de sus besos – David Bisbal\n10 – Devuélveme la vida – David Bustamante\n11 – Que yo no quiero problemas – David De María\n12 – Nunca volverá – El sueño de Morfeo\n13 – Cuando me enamoro – Enrique Iglesias feat. Juan Luis Guerra\n14 – Rayos de sol – José de Rico feat. Henry Méndez\n15 – La camisa negra – Juanes\n16 – Danza Kuduro – Lucenzo feat. Don Omar\n17 – Love is the only way – Macaco\n18 – Otoño, Octubre – Manuel Carrasco\n19 – Lágrimas desordenadas – Melendi\n20 – Si te marchas – Merche\n21 – Manos al aire – Nelly Furtado\n22 – Tenía tanto que darte – Nena Daconte\n23 – Stop and stare – OneRepublic\n24 – Tanto – Pablo Alborán\n25 – Sólo tú – Paula Rojo\n26 – Vivir, morir – Rafa Blas\n27 – Algo contigo – Rosario\n28 – Te amo – Sergio Dalma\n29 – Tacata – Tacabro\n30 – No quiero nada sin ti – Tamara\nMira la seva disponibilitat al catàleg de la biblioteca.\nMés de 80 minijocs amb personatges Mii.\nWii Party és una col · lecció de jocs de festa per gaudir amb amics i familiars. Podràs triar entre diferents jocs segons el nombre de jugadors, la quantitat de temps que disposis i l’estil de joc que prefereixis.\nQuè és un Mii?\nun personatge que pots crear tu mateix. A més, els Mii es poden personalitzar perquè s’assemblin a tu o els teus familiars i amics … o a qui vulguis.\nTres estils de jocs entre els quals triar:\n1. Festa a casa\n2. Jocs de festa\n3. Jocs en parella\nAl catàleg pots veure la seva disponibilitat.\nAnimal Crossing: Let ‘s Go to the City és un simulador de vida social que ens trasllada fins a una particular vila poblada de simpàtics animals per tal de gaudir de l’experiència de conviure, d’ajudar els altres i de rebre recompenses en el que podria definir-se com una comunitat de veïns amb forma de videojoc.\nPer més informació consulta el catàleg de la biblioteca.\nNOVETATS PER A LA WII\n20 Març 2014 27 gener 2015 Deixa un comentari\nTercera entrega de la popular sèrie bèl·lica d’acció basada en la Segona Guerra Mundial, Call of Duty.\nTambé per: Xbox 360 PS3 PS2\nDesenvolupador: Infinity Ward\nGènere: Acció, Primera persona (FPS) (Bèl·lic)\nLlançament: 9 de desembre de 2006 (Pegi: +16)\nTercera entrega del conegut joc d’acció i combat en 3D, DBZ Budokai Tenkaichi. Novament torna a desplegar l’univers manga creat per Akira Toriyama, en PS2 i Wii, amb més de 150 personatges plens de possibilitats de combat.\nTambé per: PS2\nGènere: Acció, Lluita (Manga)\nLlançament: 14 de febrer de 2008 (Pegi: +12)\nAventura d’acció iplataformes en 2D basada en la nova pel·lícula d’animació protagonitzada pels barrufets. El programa inclou un mode de joc cooperatiu per a quatre jugadors.\nTambé per : Xbox 360 PS3 DS Wii U\nGènere: Acció, Plataformes (Fantasia)\nJugadors: 1-4 (Cooperatiu: 2-4)\nIdioma: Manual: Espanyol, Textos: Espanyol, Veu: Espanyol\nLlançament: 18 de juliol de 2013 (Pegi: +3)\nBob Esponja la venganza de Plankton és una barreja d’humor, puzles i acció propis de la reeixida sèrie d’animació de Nickelodeon. Al joc, el malèvol Plankton, conegut per la seva obsessió per robar la fórmula secreta de la Cangreburguer, té nous plans per crear un exèrcit mecanitzat que amenaci Fond de Bikini. Controlant a Bob Esponja i els seus amics la missió del jugador consisteix a protegir l’apreciada fórmula de la Cangreburguer de les urpes dels malvats.\nTambé per: Xbox 360 PS3 3DS DS Wii U\nDesenvolupador: Behaviour Interactive\nGènere: Acció, Aventura (Humor)\nLlançament: 11 d’octubre de 2013 (Pegi: +7)\nEntrega de la coneguda sèrie de ball d’Ubisoft amb un fort enfocament social ja que ens permetrà ballar amb jugadors de tot el món i compartir amb ells “una experiència de ball única”. Un títol que pretén convertir-se en referència de qualsevol festa amb els nostres amics.\nTambé per: Xbox 360 Xbox One PS3 PS4 Wii U\nGènere: Altres, Música, Party\nJugadors: 1-4 (Competitiu: 2)\nSuporta: Multijugador local\nLlançament: 1 d’octubre de 2013 (Pegi: +3)\nSegona entrega de l’entrenador físic de ball d’èxit, que combina diferents tipus de balls llatins i amb el que gaudiràs mentre et poses en forma.\nTambé per: Xbox 360 PS3\nDistribuïdor: 505 Games\nLlançament: 1 de març de 2012 (Pegi: +12)\nConsola Wii per als nens\n18 gener 2013 22 gener 2013 Deixa un comentari\nSegons el codi PEGI, a partir de 3 anys ja són adequades algunes consoles i videojocs. Els videojocs poden contribuir de manera positiva al desenvolupament del nen fent un ús adequat dels mateixos. És important triar videojocs amb un contingut adequat, no divulgador d’actituds racistes i sexistes. Poden millorar l’atenció, potenciar el raonament, la reflexió i el pensament deductiu, milloren la rapidesa de resposta, la coordinació ull-mà, etc.\nEls efectes positius dels videojocs depenen en gran part de la implicació dels pares, tant en l’elecció del joc i en l’acord d’unes normes sobre temps, espais, postures, distàncies i els temps de joc compartit amb els més petits . La consola Wii té un maneig molt intuïtiu i una gran varietat de jocs per ser jugats en grup pel que pot ser una bona eina que permet al nen familiaritzar-se amb les noves tecnologies.\nDesenvolupa: Nintendo EAD\nOn-line: 4 Jugadors\nLa història s’inicia quan, com sempre, celebren l’aniversari de la princesa Peach i apareix un estrany pastís a la porta del seu castell. Quan la princesa arriba, del seu interior apareixen en Bowsy i els seus germans i segresten a la princesa del Regne Xampinyó. Al rescat hi van en Mario, en Luigi i dos Toads, el balu i el groc. Per salvar a la princesa, hauran de vèncer a tots els Koopalings que es trobaran als 8 mons dels que consta el joc.\nL’estructura del joc es divideix en sis grans mons diferents: El Rei Lleó, Aladdin, Alícia al País de les Meravelles (la recent versió de Tim Burton, no la de dibuixos animats), Pirates del Carib, Monstres SA i WALL-E. Com s’aprecia, dues èpoques molt diferenciades i introduint llargmetratges d’acció real al costat de les pel · lícules d’animació de sempre.\nL’ambientació de cada zona serà d’acord al film que li dóna títol i els diferents escenaris estaran basats en elements reconeixibles del mateix, ja siguin la Sabana de Simba o els vaixells de Pirates del Carib.\nL’argument ens explica que aquests llocs han estat presos per una Intel · ligència Artificial descontrolada, anomenada Hex, que ha posat als seus sequaços per tot arreu per perturbarnos.\nDesenvolupa:Disney Interactive Studios\nGènere: Acció, Aventura\nPlataforma: PS3 360 PC Wii\nNew Super Mario Bros. Wii a la Biblioteca\nDisney Universe Wii a la Biblioteca\n28 Desembre 2012 28 Desembre 2012 Deixa un comentari\nThe Legend of Zelda: Twilight Princess (ゼルダの伝説 トワイライトプリンセス, Zeruda no Densetsu Towairaito Purinsesu, lit. «La Llegenda de Zelda: La Princesa del Crepuscle») és un videojoc d’acció-aventura de 2006 desenvolupat per la filial EAD i distribuït per Nintendo per a les videoconsoles GameCube i Wii, i el tretzè llançament de la franquícia The Legend of Zelda.\nLa seva estrena original estava previst per a novembre del 2005, obstant això la seva producció va ser prolongada per Nintendo amb la finalitat de donar-li a l’equip de EAD un major termini de temps per perfeccionar els gràfics i afegir més elements narratius a la trama.\nL’adaptació per a Wii es va llançar a Amèrica del Nord de forma simultània a la comercialització d’aquesta consola, el 19 de novembre de 2006. Un parell de setmanes després, va arribar al Japó, Europa i Austràlia, ocasionant que Twilight Princess es convertís en el primer joc de Zelda a ser comercialitzat al mateix temps que es llançava al mercat la nova consola.\nLa història descriu una vegada més les aventures de Link, un jove camperol que ha d’evitar que el regne d’Hyrule sigui enfosquit per una dimensió paral.lela i corrupta coneguda com el Twilight Realm («Regne Crepuscular»). Per aconseguir-ho, ha d’adoptar la forma d’un llop, guiat en la major part de la seva travessia per una misteriosa criatura anomenada Midna. Cronològicament, aquests successos ocorren centenars d’anys després dels esdeveniments presentats en Ocarina of Time i Majora’s Mask.\nThe Legend of Zelda: Twilight Princess a la Biblioteca de Lloret


admin – Fundació Toni Catany\nSa jaia se treu una vellaneta, i diu: “Jas, fieta meva. No la mostris ni digues a negú qui la t’ha dada. No l’has de xapar que no te veges ben apurada.” Sa jaia se treu una metleta… Sa jaia se treu una noueta… N’Estel d’or. Tom I AIXÒ ERA I NO ERA… Si hi ha una rondalla coneguda universalment…\nby admin on abril 2, 2020 in Activitats • 1 Comment\nSilenci. Silenci… I, de nit, la ciutat deserta, on només jo, sol amb el ressò de les pròpies petjades, puc enregistrar moments de llums i d’ombres, els meus. Venècia em fascina. M’hi trob tan bé, que hi perd la noció del temps. Admir les seves arquitectures, i passeig embadalit pel laberint dels seus carrers. És la ciutat més inversemblant del…\nby admin on octubre 2, 2019 in Activitats • 1 Comment\nSi heu visitat l’exposició del Claustre de Sant Bonaventura o en teniu la intenció, aquest document us pot ajudar a preparar o recordar la visita.\nby admin on octubre 2, 2019 in Activitats • 0 Comments\nAmb motiu del cinquè aniversari de la constitució de la FTC, s’ha editat una publicació commemorativa que vol ser memòria de l’activitat desenvolupada durant aquests cinc anys.\nby admin on setembre 14, 2019 in Activitats • 0 Comments\nby admin on juliol 24, 2019 in Activitats • 0 Comments\nLa inauguració de l’exposició al Palau Robert ha tingut un gran ressò als mitjans. Comprovau-ho als enllaços següents: Última Hora ARA El Temps El Punt Avui El Nacional.cat Vilaweb Diario de Mallorca El Periódico Núvol IB3 Notícies Betevé Bearn – Revista de Cultura\nEl Palau Robert se suma a la celebració dels 50 anys de la carrera musical de Maria del Mar Bonet amb una exposició que aplega les millors fotos que li va fer Toni Catany i dona a conèixer l’amistat i l’evolució creativa dels dos artistes. L‘exposició “Maria del Mar Bonet als ulls de Toni Catany”, comissariada per Antoni Garau i…


per Redacció 04/06/2020 15:30h\nLa pedregada deixa danys de fins el 100% en poma i pera a l'Urgell | LleidaDiari.cat\nLa pedregada d'aquest dimecres a la tarda ha deixat danys importants en l'agricultura en municipis de l'Urgell com és el cas de Bellpuig, Anglesola o Preixana. A Bellpuig, la població més afectada, la tempesta ha provocat danys de fins al 100% en poma i pera en algunes zones del municipi, segons Asaja Lleida.\nL'alcalde Jordi Estiarte assenyala que «una pedregada com aquesta no es recorda en molts anys», amb molta pedra i d'una mida important. Però la tempesta també ha provocat danys considerables en panís i cereal d'hivern en aquesta comarca. Municipis del Pla d'Urgell, del nord de les Garrigues i del Nord del Segrià també han patit afectacions en cultius agraris tot i que en menor intensitat.\nLa comarca de l'Urgell va ser la comarca lleidatana més afectada\nA Bellpuig, els danys en fuita de llavor, poma i pera, poden arribar fins al 100% en algunes explotacions, en altres se situa entre el 80 i el 90%, però també han sofert danys importants en cultius de panís cereal. «Feia bastants anys que no es veia una virulència tan gran de la pedra amb peres i pomes, fins i tot, partides per la meitat», ha assenyalat Roqué. En aquest sentit, ha dit que bona part de la collita de fruita dolça d'aquesta zona anirà als sucs. A més, la pedregada ha fet caure a terra bona part de la collita. A les Garrigues, Pla d'Urgell i Segrià els danys són menys importants que a l'Urgell però poden arribar fins al 50% en fruita dolça, tot i que també s'han vist afectats altres cultius.\nL'alcalde de Bellpuig, Jordi Estiarte, ha qualificat la pedregada de «catastròfica» i ha remarcat que «no es recorda en molts anys», per la quantitat de pedra caiguda i per la mida d'aquesta. Durant la tarda es van produir dues tempestes amb pedra a Ponent, un provinent del nord-sud, i una altra del nord, que van tenir una especial virulència en confluir a l'Urgell cap a les sis de la tarda.\nEstiarte ha afirmat que la tempesta de pedra barrejada amb aigua ha deixat danys importants en diferents cultius. «Allà on ha tocat la pedra difícilment es podrà salvar un quilo de poma o de pera». El panís «també ha rebut molt i els ulls estan trencats i això repercutirà molt tant en l'alçada dels panissos com en la producció de gra». Pel que fa a l'ordi i blat, «les espigues estan destrossades i queda un percentatge molt petit de gra a la planta», ha indicat. L'alcalde ja s'ha posat en contacte amb Agricultura i espera disposar de l'informe dels danys que efectuïn els tècnics del departament per tal d'analitzar, amb els pagesos del municipi, les possibles mesures que puguin demanar.\nLes Garrigues, el Pla d'Urgell i el Segrià també pateixen afectacions en cultius agraris | LleidaDiari.cat\nDes d'Asaja Lleida han demanat als productors afectats que facin les declaracions de l'assegurança agrària i, també han sol·licitat a Agroseguro que s'agilitzin els peritatges, ja que «en finques amb la fruita totalment destrossada s'haurà de fer el tancament». Asaja Lleida també s'ha posat en contacte amb la subdelegació del govern de l'Estat i, en aquest sentit, Roqué ha demanat a les poblacions afectades per la pedregada que comencin a demanar poder-se acollir a la reducció dels mòduls de l'IRPF amb vista a l'any vinent.\nEl president d'Asaja Lleida també ha remarcat que la pedregada tindrà una repercussió en la contractació de mà d'obra per a la campanya agrària als llocs més afectats com és el cas de l'Urgell «ja que alguns llocs de treball es perdran». Roqué també ha fet una crida a la gent que no tingui contracte ni certificat de mobilitat que no es desplaci a les poblacions lleidatanes amb producció fruitera perquè «en zones com aquesta que és tardana «hi haurà menys demanda de mà d'obra».


L'Ajuntament d'Alcoi espera que siga un exemple i que la resta d'àrees industrials de la localitat també completen aquest procés\nTags: Cambra de Comerç, Empreses, FEDAC, Polígon Cotes Baixes\nEl Polígon Industrial Cotes Baixes, convertit en Entitat de Gestió i Modenització (EGM), gràcies a la iniciativa de FEDAC i la col·laboració de la Cambra de Comerç d’Alcoi, està ultimant amb l’Ajuntament d’Alcoi el conveni de col·laboració, un document imprescindible per a poder sol·licitar a la Generalitat la declaració d’àrea industrial avançada.\nPrimer, aquest conveni es té que aprovar en ple municipal als pròxims mesos i, seguidament, el tindrà que aprovar l’EGM Cotes Baixes.\nAquests són els requisits previs per a poder sol·licitar a la Generalitat que aquest polígon siga declarat àrea industrial avançada.\nUn altre dels requisits per a aconseguir aquesta declaració és la realització d’un diagnòstic previ que analitze el compliment dels requisits que indica la llei 14/2018, de 5 de juny de la Generalitat, de gestió, modernització i promoció de les àrees industrials de la Comunitat Valenciana.\nSegons aquesta llei autonòmica d’àrees industrial, aprovada en juny de 2018, es pretén millorar la gestió dels polígons a través de figures jurídiques, i facilitar la modernització i la promoció de les àrees industrials.\nAquest estudi està realitzat per part de l’Ajuntament d’Alcoi, que va detectar les necessitats que tenien els polígons alcoians. Necessitats que segons informen des del consistori, s’han anat solucionant i millorant a través de diferents obres realitzades gràcies a fons propis i amb subvencions de l’IVACE, que en total han suposat una inversió global de més de 4.300.000 euros en els polígons alcoians.\nDemanar aquest reconeixement per a Cotes Baixes suposaria ser una de les primeres àrees industrials avançades a la Comunitat Valenciana. A més, també es poden beneficiar, gràcies a aquesta declaració, d’ajudes públiques i bonificacions fiscals, millores en les infraestructures o major visibilitat d’aquestes zones per a atraure noves empreses.\nToni Francés, alcalde d’Alcoi, ha volgut destacar el treball que s’ha realitzat a les àrees industrials i la seua modernització: “Comptar amb unes àrees industrials modernes i atractives és imprescindible per a seguir sent una ciutat industrial important. Les inversions realitzades als últims anys amb més de 4.300.000 euros, i que han arribat a totes les àrees industrials de la ciutat en situen en un bon lloc de partida per a poder demanar que Cotes Baixes siga àrea industrial avançada, i el seu exemple es seguisca per part de la resta d’àrees industrials de la ciutat“.\nPer la seua part, Natxo Gómez, president del FEDAC, ha dit satisfet que: “beneficiarà a totes les empreses d’Alcoi, perquè la idea és que la resta d’àrees industrials inicien i concreten aquest procés. Hem treballat molt fort de la mà de la Cambra de Comerç i l’Ajuntament per tindre tot enllestit i ser dels primers a aconseguir aquesta catalogació. No pel fet de ser primers sinó per no quedar darrere“.\nA més, Gómez també ha agraït a l’Associació que gestiona Cotes Baixes i al seu president, Ramón Juan, com han treballat perquè les seues empreses tinguen més serveis i comoditats.\nArriba a Alcoi la fira de negocis internacionals IMEX


ELS ESPORTS DEL DIMARTS PER RÀDIO VALIRA – Ràdio Valira\nPer:Ràdio Valira el 16 de març de 2021\nL’equip masculí de tècnica ha disputat avui el gegant FIS de San Vigilio-Kronplatz (Itàlia), amb Àxel Esteve al top20. Esteve ha finalitzat 19è.\nL’estació de San Vigilio-Kronplatz ha acollit avui també un gegant FIS femení, amb Carla Mijares i Íria Medina. Mijares ha finalitzat en la 32ª posició i Íria Medina no ha pogut completar la segona mànega.\nEls esquiadors d’Special Olympics van gaudir el passat cap de setmana d’una doble cita especial. Per una part, van participat a la 12ª Copa d’Andorra d’esquí alpí, una cursa social en què van gaudir d’un dia d’esquí a Grandvalira, i per altra, van poder conèixer de prop Mireia Gutiérrez, que va passar el matí amb tot el grup.\nLa jornada va ser molt gratificant i d’un alt aprenentatge de valors i esport per a totes i tots els participants. En un dia de competició social, on el resultat era el de menys, es tractava de fer cohesió entre el grup i gaudir de la natura i l’esquí en companyia.\nMireia Gutiérrez va participar en l’acte formant part de l’acompanyament que els esquiadors tenien a cada baixada. L’andorrana va destacar com de gratificant és formar part d’un acte així juntament amb els esquiadors i esquiadores d’Special Olympics, dels quals s’aprèn tant de la vida i de la il·lusió que transmeten.\nD’altra banda tot i que queden una mica lluny, el subcampionat en les Winning Sèries Karting (2010) o el títol de campió d’Espanya en la categoria cadet (2012), Àlex Machado continua lluitant en diversos fronts per a fer-se un espai en el món de la competició automobilística internacional.\nEn el decurs de la present temporada el pilot andorrà comptarà amb el suport del Programa de Joves Pilots de l’Automòbil Club d’Andorra per a aconseguir els seus objectius, tant en el món del karting com en l’entrada en una categoria superior, que no pot ser una altra que l’inici en les proves de monoplaces.\nMachado ja va fer un primer pas l’anterior temporada per a formar part de les graelles dels campionats de major notorietat de la F4, com pot ser l’anglès.\nPer a presentar-se, un requisit imprescindible era no haver competit mai ni en monoplaces ni en turismes. Machado complia amb aquesta condició, a més mai havia tingut ocasió de fer test amb vehicles de les esmentades característiques.\nTal i com dèiem al migdia, tot apunta a que el Penya d’Andorra de la lliga Multisegur Assegurances no està al dia en el pagament de les fitxes als jugadors del primer equip. El conjunt ja no es va entrenar un dia de la setmana passada per aquest motiu, per tal de denunciar el seu malestar, i el cap de setmana va perdre per 8-0 davant l’Atlètic Escaldes. Tot i que el president manifesta que la situació està provocada per la FAF, en no enviar la part de la subvenció que els hi pertoca, semblaria ser que hauria arribat a un acord amb els futbolistes per arreglar la situació.\nTambé us expliquem que en bàsquet derrota del Cadí la Seu a la lliga Femenina de bàsquet a la pista del Campus Promete de Logronyo per un ajustat 73-69, 20 dies després de l’últim partit que havia disputat el Sedis, desfeta de l’equip de Bernat Canut que deixa l’equip de l’Alt Urgell més lluny del play-off pel títol, malgrat que conserva l’average particular amb el rival d’ahir.\nL’Hotel Plaza Cycling Team, l’antic MVK12, ha començat aquest cap de setmana la temporada amb la participació a les Grans Clàssiques 2021. Així és l’anterior MVK12, patrocinat per Maverick Viñales, ha començat la seva nova etapa patrocinat per l’Hotel Plaza i aquest cap de setmana a donat el tret de sortida de la temporada amb la participació a les Grans Clàssiques de la temporada 2021. Primer va ser a la 50a edició del Trofeu Joan Escolà, que va tenir lloc dissabte a Sabadell, amb l’objectiu d’aconseguir obtenir el ritme de competició i intentar estar al capdavant. L’endemà es va disputar el 91è Campionat de Sabadell, una cursa de 120 quilòmetres que també es va acabar decidint a l’esprint. Òscar Cabanas va ser 48è i Miquel Martínez, 60è.\nD’altra banda l’alpinista resident al Principat d’Andorra Gonzalo Fernández intentarà fer aquest estiu el cim del Gasherbrum II, un dels 14 vuit mils del del món amb una altitud de 8.035 metres. L’alpinista formarà part de l’expedició de l’Altitude Team conjuntament amb quatre alpinistes més (Lluís Cortadellas, Ignasi Sala, Albert Villarroya i Ferran Pérez). L’expedició iniciarà el seu camí el 14 de juny i l’objectiu és fer el cim sense l’ajuda de xerpes i sense oxigen artificial.\nTambé us expliquem que aquest dimarts, l’ex tennista professional Francisco “Pato” Clavet farà un clínic en el Princiesport. L’objectiu del clínic és el de seguir dotant de coneixements i punts de vista diferents, als tennistes i amats de l’esport de la raqueta del Principat. En aquest sentit Clavet, amb 15 anys de carrera i més de 700 partits com a professional pot ser una bona referència.\nEl clínic que començarà a les 6 de la tarda tindrà com a protagonistes els més petits del club andorrà, i a partir de les 7 de la tarda anirà més destinat als adults.\nPer acabar us direm en EEsports aquest dilluns a deixat Andorra sense cap opció de passar a la segona fase de la qualificació per l’Europeu PES 2021 al caure en els dos darrers partits de la fase davant Montenegro 7-2 i davant Kosovo 2-0, els del Principat han conegut la victòria en cap dels quatre enfrontaments disputats.\nL’ambaixada espanyola condecora el coronel José María Macías\nSalut ajorna per prevenció l’administració de les 150 dosis restants d’AstraZeneca


Fent camí: d’abril 2012\nL'altre dia vaig anar al dentista. A qui li agrada anar al dentista?... No veig cap mà aixecada, ho sabia! De fet, la de dentista és la segona vocació que menys entenc. La primera és la d'uròleg. Demano disculpes als meus amics dentistes, protèsics i si hi ha algun uròleg que em llegeixi, doncs també.\nBé, el que us deia, l'altre dia vaig anar al dentista. Horrible sensació la de seure allà. a la "poltrona", amb la boca oberta estil hipopòtam famèlic, com dient: "faci, faci, ja pot entrar a matar quan vulgui".\nSabeu aquell acudit de "Oi que no ens farem mal, doctor?", mentre el pacient presionava els atributs masculins d'un dentista a punt d'entrar a matar. Doncs vaig tenir una sensació semblant.\nNo, no, no penseu que vaig per la vida palpant les vergonyes alienes, i molt menys les masculines, la qüestió és que, en plena "faena", quan l'home anava foradant geniva per encabir-hi un implant, vaig tenir un acte reflexe i nyaca!! li vaig clavar una queixalada al dit al pobre home.\nL'home va exclamar: "coño, que esto es mi dedo!!" i se'm va separar un parell de metres mentre es treia el guà estèril i mirava les conseqüències del meu acte reflexe. Jo, amb la boca mig adormida i oberta per l'infermera, no vaig poder ni dir "perdoni". Però, us seré sincer, vaig tenir una lleugera sensació de plaer. Jo portava allà gairebé mitja hora passant "la del pulpo" i vaig pensar que la pausa havia estat bé.\nAra seriosament, la veritat és que el pobre home ho va fer molt bé, i el que més mal em va fer va ser la petita punxada de l'anestèssia. Això dels dentistes és una llegenda urbana.


Formació de monitores i monitors de menjador a Sant Gregori | Fundació Esplai Girona\nFormació de monitores i monitors de menjador a Sant Gregori\nEl dijous 14 de juny va acabar una edició més del nostre curs de formació per a monitores i monitors de menjador, en aquest cas realitzada a iniciativa de l’Ajuntament de Sant Gregori, i amb el seu suport.\nEls nostres cursos de monitor de menjador capaciten persones que es volen dedicar a l’educació en aquest àmbit per atendre els nens i nenes en el marc d’un servei que, a més, es vol i s’ha de voler educatiu perquè té lloc dintre d’un centre educatiu. Per a això, són una introducció a l’educació en el lleure, amb continguts de tipus teòric però també molts de pràctics, combinats amb temes específics de menjador escolar, i de manera especial els que correspondrien a manipulació d’aliments.\nL’avaluació realitzada amb els participants va resultar molt positiva; és un model que ens demanen molts ajuntaments i que anem polint i millorant a cada edició.


Parlar de mort i vida a l'aula - Rosa Sensat\n“La mort s’ha de naturalitzar, s’ha de normalitzar” apunta la Cristina Vallès a la primera sessió de la formació Com tractar la mort a l’aula després de la pandèmia: “És una realitat que la mort sempre ha estat allà, que som éssers vulnerables però sovint ho oblidem o no volem recordar-ho, segurament perquè és un tema que no sabem com gestionar. No és fàcil tractar amb el que es desconeix.”\nA les aules, en molts casos, la mort és un tema que s’obvia perquè molts professors no han trobat eines per donar respostes als infants i joves. Aquí és on entra la feina de formadores com la Cristina Vallès o d’associacions com a la qual pertany: Associació pel Dret a Morir Dignament (DMD). Aquestes entitats ofereixen formació a les escoles, principalment al cicle de primària, per tal de donar una visió de la mort que fugi dels tòpics i que reprodueixi imaginaris o frases com “anar al cel”, força recurrent quan s’aborda el tema amb infants“. Els recursos que utilitzen per al tractament del tema passen per l’art i la literatura, recomanada tant per a nens com joves i per totes les edats, perquè amb la història i les imatges poden reflexionar.\nEn el context actual se’ns generen moltes preguntes: ¿Com hem de tornar a l’escola? ¿Què fer si hi ha infants amb familiars que han mort? ¿Com han gestionat els infants el que ha passat? La formació que coordinen i de la qual avui s’han donat les primeres pinzellades, tractarà precisament sobre tots aquests temes: la gestió del dol però especialment la pedagogia preventiva sobre la mort. El nom de la formació fa menció explícita a la pandèmia però el seu enfocament està pensat per abordar especialment la part preventiva, que amb el confinament i la gestió de la mort durant la pandèmia ha adquirit un protagonisme que abans no tenia.\nLa mort s’ha imposat de manera sobtada i moltes persones han perdut familiars o amics en unes condicions especialment dures. Alhora, potser aquesta situació excepcional ens ha permès preparar-nos millor davant la mort, i treballar-la des de la reflexió i no des de l’espontaneïtat, que sol generar respostes cap als infants poc recomanables o tot perjudicials. En aquesta línia, Vallès assenyala a les mestres un dels seus principis Primum Non Nocere: “el primer és no fer mal”.\nCal tenir present que l’experiència d’aquest temps ha estat molt desigual, hi ha infants que poden haver patit molt i d’altres menys. Cada casa té els seus antecedents i context familiar, i la feina de mestres i professorat és respectar les famílies i escoltar el que l’infant pensa però oferint la posició que s’ha establert des de l’escola pel que fa a la temàtica. En el cas de la mort, com encara no està molt present a les escoles, cal crear un protocol coherent sobre el tractament a totes les escoles, evitant creences, religió o idees preconcebudes: si l’avi ha mort, ha mort.\nAquesta és una reflexió que cada mestra ha de fer per si mateixa i plantejar-se si està preparada per afrontar-la. La reflexió sobre el que ens és desconegut és fonamental per crear un espai on els infants se sentin segurs, alhora que el tema s’aborda buscant el seu punt de vista positiu: què hem après, què sabem, com hem gaudit? Ela alumnes ho necessiten i s’ho mereixen.


Laboratori Creatiu d'Amics de les Arts: de gener 2012\nEl Zhaocai Mao (xinès) o Maneki-neko (japonès), conegut com a gat de la sort, representa un gat en una actitud de crida o reclam; convida a entrar i dóna la benvinguda. Ocupa un lloc en botigues, restaurants i altres negocis orientals, i s'ha popularitzat entre els occidentals perquè, segons la tradició, atrau la fortuna. L'adopció i readaptació d'objectes representatius d'altres cultures és viva, dinàmica, en trobaríem nombrosos exemples.\nUs proposem un joc (convocatòria):\nReadapteu, reinterpreteu un gat de la sort, transformeu-lo tan conceptualment com físicament.\nPodeu utilitzar els materials que vulgueu, però heu de treballar amb un maneki neko d'una mida mitjana (d'una alçada de 16 cm). Podeu presentar una o dues peces.\nEls gats han de lliurar-se a la secretaria de l'entitat (c/ Sant Pere, 46, 1r pis), fins el 27 de febrer, de dilluns a divendres, i de 17h a 20h.\nCal adjuntar-hi el títol, el vostre nom i cognoms, i les vostres dades de contacte: e-mail i telèfon.\nS'escolliran com a màxim 16 peces que s'exposaran a l'espai La Cúpula, durant el mes de març.\nEls creadors hauran de fer-se càrrec de la recollida de les obres durant els dies que s'estipulin.\nArtistes d'Amics de les Arts i JM (Terrassa) i de la galeria Paspartú, Associació de Projectes Artístics (Barcelona) exposen conjuntament i simultàniament a les dues entitats.\nGaleria Paspartú, divendres 27 de gener a les 19h\nAmics de les Arts, dissabte 28 de gener a les 19h\nAssociació de Projectes Artístics: Sebastià Martí, Anna López Isart, Luís García, María Páramo, Olga Vidal, Pilar López.\nAmics de les Arts i JM: Anna Güell, Rafel Serres, Jordi Fernàndez, M.Mercè Casanovas, Maria Romaní, Rat Soriano.\nSala d'exposicions d'Amics de les Arts i JM (Terrassa) C/ Teatre, 2, Terrassa de dimarts a diumenge i de 19 a 21h (Dilluns tancat).\nGaleria Paspartú, Associació de Projectes Artístics, C/ Verdi, 25, Barcelona de dimecres a divendres de 17 a 21h, i els dissabtes d'11 a 14 i de 17 a 21 h.\nTaller de sis sessions impartit per M. Mercè Casanovas.\nSessions: els divendres de 18.30 a les 21.00h; cinc a la Sala Vancells, Amics de les Arts i Joventuts Musicals, (C/ Sant Pere 46, 1r pis, Terrassa) i una al taller d’un artista.\nPreu: 50 € socis; 65 € no socis.\nInscripció i pagament fins el 21 de febrer (places limitades) a Amics de les Arts (C/ Sant Pere 46, 1r pis, Terrassa), de dilluns a divendres i de 17h a 20h.\nPer a més informació poseu-vos en contacte amb: roserlm@yahoo.es\nIntroducció al llibre com a objecte artístic. Presentació d'exemples de treballs.\nEstructura narrativa, anàlisi d'exemples, diversitat de llenguatges expressius.\nVisita al taller d'enquadernació d'Àngels Arroyo a Tinta Invisible, Barcelona.\nEstructures. Diversos sistemes de plegat, enquadernació japonesa; exercicis pràctics.\nPresentació de diversos creadors que treballen el llibre com a objecte artístic.\nL'edició i el llibre únic, exemples. Sistemes d'edició.\nM. Mercè Casanovas és professora titular d’universitat i artista gravadora, doctora en Belles Arts per la Universitat de Barcelona; des de 1984 treballa com a professora a la Secció de Gravat del Departament de Pintura de la Facultat de Belles Arts de Barcelona. La seva àrea de recerca es desenvolupa en diferents camps de la gràfica, però s'ha especialitzat en la litografia sobre pedra, sobre planxa i la fotolitografia. Ha realitat nombrosos treballs en l'àmbit del llibre d'artista i forma part del grup 13L constituït per tretze artistes que desenvolupem sobretot obra en art gràfic, però també en altres mitjans i sempre al voltant del llibre d’artista o bookworks.\nAmics de les Arts i JM, C/ Teatre 2, Terrassa.\nUs proposem passar una tarda diferent tot practicant l'intercanvi de coses (llibres, complements, roba, utensilis de cuina, electrodomèstics, ornaments, etc.). Teniu objectes que ja no feu servir? Us voleu desfer d'ells i no sabeu com? Voleu bescanviar-los per altres?\nPracticar l'intercanvi de coses no és pura i simplement portar a terme un “gest material”. També significa adoptar una actitud de respecte vers els nostres objectes de cada dia: evitar que vagin a parar a la brossa, donar-los un nou ús. També volem reivindicar l'intercanvi com a espai de relació social, on circulen converses, informacions, idees, coneixements, trobaments i retrobaments.\nPer participar en aquesta activitat heu portar 5 objectes com a mínim. Heu de reservar un petit espai per a l'exposició de la mercaderia. Poseu-vos en contacte amb roserlm@yahoo.es i feu-nos saber el vostre nom i cognoms, un telèfon de contacte i el nombre d'objectes que portareu.\nSopar de germanor. Si us voleu quedar a sopar heu de confirmar-ho (roserlm@yahoo.es); el preu és de 7 €.\nFotografies de Xavier Juanhuix\nInauguració diumenge 15 de gener\nCafè-bar d'Amics de les Arts\nObert de dilluns a diumenge, de 15h a 24h\n"Del grec εὕρηκα (héurēka), «Ho he trobat!», famosa exclamació atribuïda al matemàtic grec Arquímedes.\nEns atrauen les persones, les coses, els moments. Volem memoritzar-los però no tenim cap garantia que els nostres records siguin perdurables. D'aquí a un temps, els haurem fet una mica més a la nostra mida o dubtarem que siguin certs. Per sort, ens quedaran centenars, milers, milions de fotografies per reviure la nostra vida una segona vegada.\nAmb elles podrem tenir una vida més intensa, una mica més romàntica, potser més aventurera o, si cal, més casolana. Potser menys trista del que ara ens sembla, o tant divertida com una tarda en un parc infantil. El que les nostres fotografies ens tenen preparat és una incògnita.\nLes caixes de fotos ens esperen pacientment a dalt de l'armari. Els CDs amb milers d'imatges que havíem d'imprimir sortiran un dia de qualsevol racó. Aleshores obrirem la nostra segona vida i ens passarà molt lentament per davant dels ulls, esborrant les restes dels nostres records ensopits. Aleshores, si que podrem respirar alleugerits i exclamar: “Eureka!”."\nEtiquetes: Cafè-bar d'Amics de les Arts, Fotografia, Xavier Juanhuix\nDivendres 13 de gener, a les 19h\nSala d'exposicions de Minyons, C/ Teatre 4-6, Terrassa\n«Aquesta exposició es basa en un treball sobre l’argot del món casteller. M'he introduït en la cultura castellera però alhora he aprofundit en la història de Minyons. Des de perspectiva de la poesia visual, utilitzant la fotografia, el grafisme, objectes quotidians o el dibuix, he buscat mostrar una altra mirada sobre allò que envolta l'activitat castellera -tant pel que fa a la identificació del seu vocabulari com pel que fa a la nomenclatura de diferents construccions- amb l’objectiu de sorprendre, suggerir o donar un toc d’humor. »\nEtiquetes: Àlex Monfort, Art i castells


Eulàlia Duran i Grau. Converses íntimes | Museu Comarcal de Cervera\nLES MONOGRAFIES DEL MUSEU 04-05-2019\nEdició: Museu Comarcal de Cervera, 2017\nCaracterístiques: 94 pàgines, 17 x 23 cm\nLaia de Ahumada (Barcelona, 1957), és doctora en Filologia Catalana i escriptora. Està especialitzada en arxius familiars i en escriptura femenina de l’època Moderna. A Cervera, ha col·laborat en estudis del fons familiar de la Casa Dalmases i de la Casa Museu Duran i Sanpere.\nEulàlia Duran i Grau (Barcelona, 1934), filla d’Agustí Duran i d’Hermínia Grau, doctora en Història Moderna, i darrera propietària de la casa Duran abans de convertir-se en l’actual Casa Museu, és entrevistada en aquest llibre per Laia de Ahumada, alumna i amiga. Des de la talaia dels seus vuitanta anys desgrana fets i records, tant acadèmics com vitals, viscuts a cavall de Cervera i Barcelona.\nAquest llibre és un homenatge a Eulàlia Duran, al seu treball incansable, però també és un descobriment de la seva íntima humanitat, i una recuperació merescuda del seu protagonisme en la història de la cultura del nostre país.


Programació Codi: 06.505 : 6\nSi els ordinadors resulten útils per a una gran diversitat de tasques, cap pensar que, darrere de qualsevol servei que una màquina ofereix, existeix un programa que determina des de com ha de comunicar-se la màquina amb l'usuari, fins a quin conjunt de còmputs són necessaris per a oferir aquesta funcionalitat.\nEls camps d'acció de la informàtica i de la programació s'amplien constantment. Des del punt de vista de popularització de la seva utilització, l'ordinador és un electrodomèstic present a la gran majoria de llars i les empreses associen l'ordinador a cada lloc de treball. Des del punt de vista de la seva aplicació, poden servir d'exemple evolucions espectaculars com la que va dels pobres efectes especials dels telefilms de fa uns anys, a la producció de pel·lícules completament generades per ordinador i difícilment distingibles, en quant a qualitat fotogràfica o d'animació, d'una pel·lícula convencional.\nA l'usuari/consumidor li pot semblar que està davant d'un procés tecnològic molt complex i que queda fora de la seva capacitat poder incidir en ell. Però l'evolució a la baixa dels preus de línies de comunicació i ordinadors personals (mentre el seu rendiment contínuament millora) permet que molts usuaris es plantegin canviar el seu paper d'espectador cap al de productor, la qual cosa pot aconseguir-se adquirint els coneixements necessaris sobre les màquines, la informació i les eines de programació adequades. La intenció d'aquesta assignatura és precisament oferir al futur graduat aquesta formació bàsica que permeti conèixer el funcionament dels sistemes informàtics.\nLes produccions multimèdia, centre d'interès principal dels estudis, cada vegada més, són responsabilitat d'un equip de professionals que interactuen i es complementen per a obtenir el millor resultat. La comunicació eficaç entre ells és una eina imprescindible per a arribar a l'èxit i s'obté a partir del coneixement bàsic de totes les especialitats.\nA més, aquesta assignatura també és un bona base per a aquells professionals que hagin de crear i coordinar projectes en els quals hagin d'existir elements programats.\nAquesta assignatura no té requisits. Qualsevol estudiant en condicions acadèmiques d'iniciar una especialitat universitària no ha de tenir greus problemes en el seu seguiment. No obstant això, abans de matricular-se, és recomanable tenir coneixements bàsics sobre HTML, els quals es tracten en l'assignatura Llenguatges i estàndards web. D'altra banda, els coneixements teòrics sobre l'ordinador (tant des del punt de vista del maquinari com del programari) resulten una bona base per a la comprensió dels mecanismes bàsics d'interacció en altres assignatures.\nCompetències dins del Grau Multimèdia\nCapacitat d'organitzar i gestionar la información utilitzant tecnologies de bases de dades, llenguatges i models estàndards.\nPel que fa als mètodes, es veurà l'aplicació d'esquemes com una tècnica eficaç per construir algorismes. També es veurà el disseny descendent com una forma idònia d'afrontar problemes complexos en dividir-los en un conjunt de subproblemes més senzills.\nEl material didàctic de l'assignatura consta dels següents cinc mòduls:\nMòdul 1: Introducció a la programació\nMòdul 2: Introducció a l'algorísmica\nEs descriuen els objectes bàsics de l'algorísmica.\nMòdul 3: Tractament seqüencial\nEs presenten els esquemes bàsics de cerca i recorregut en una seqüència.\nMòdul 4: Tipus estructurats de dades\nEnsenya com construir tipus de dades estructurats a partir dels bàsics.\nMòdul 5: Introducció a la metodologia de disseny descendent\nEs presenta una metodologia per a emprendre sistemàticament projectes de programació complexos.\nManual bàsic de PHP PDF\nManual bàsic de PHP Web\nMaterials didàctics de l'assignatura: Són la base teòrica per al correcte seguiment de l'assignatura. També els rebreu a casa en paper.\nManual bàsic de PHP: Aquest manual introdueix un entorn i un llenguatge de programació concret que permetran posar en pràctica els coneixements apresos en els materials didàctics. Concretament, el manual presenta un llenguatge de programació PHP (PHP Hypertext Pre-processor) i dóna les pautes de traducció de la notació algorísmica a PHP.


Habitaclis - Pis en venda en Centre per 190.000 € - 000087\n(Centre. Mollet del Vallès)\nREF.: 000087 190.000 €\nAdreça Calle Gaietà Vinzia\nDescripció Vols viure al centre de Mollet?\nSi t´ agrada estar envoltat de tots els serveis que pots necessitar per viure en una ciutat, aquest és el teu pis ideal. No cal que marxis amb el cotxe, el carrer té molta vida, hi ha de tot, botigues de queviures, perruqueries, forns de pa, bancs, cafeteries, restaurants, supermercat, xarcuteries, fruiteries, escoles, el Mercat central.... l´ estació de tren, busos, etc. etc. amb tot això al teu voltat , qui vol agafar el cotxe ...?\nTens 93m2 de pis totalment exterior, on hi toca el sol tot el dia durant tot l´ any !!!! Una cuina molt assolellada on els matins pots esmorzar abans\nd´ anar a la feina, al costat mateix un gran menjador amb finestrals a 2 parets i sortida al balcó. Un ample passadís senyorial per anar a les habitacions , totes exteriors amb llum natural, si els teus fills han d´ estudiar a l´ habitació , no els hi farà falta obrir el llum, això avui dia és un luxe.\nA l´ habitació doble hi tens un armari encastat que fa que sigui tot més espaiós, també té sortida a un altre balcó. Dues habitacions individuals però complertes. El bany també té llum natural i disposes d´ una banyera per si encara hi ha nens petits , sinó, sempre la pots treure i posar un plat de dutxa amb una mampara xula. Però, a quí no li agrada de tant en tant regalar-se un bany d´ escuma , relaxat escoltant música.... a que ja t´ ho imagines? Doncs si tot això t´ agrada i el vols veure, ja saps el que has de fer... Clica per sol.licitar la teva visita i te l´ ensenyarem el més aviat possible.\nLes despeses de compra , tant l´ impost ITP més notaria i registre son a part del preu de compra. Per ser menor de 32 anys , tens alguna avantatge fiscal, trúca´ns i t´ informem. Som Habitaclis acabat en ... S.\nCalle Gaietà Vinzia


Ampli ressò a la premsa internacional de la sentència del TJUE sobre Junqueras | NacióDigital\nEls mitjans de l'estranger coincideixen en recordar que Junqueras gaudia d'immunitat en el moment en què va ser escollir eurodiputat\nper NacióDigital , 19 de desembre de 2019 a les 15:42 |\nOriol Junqueras, al seu despatx de la seu nacional d'ERC. | Aleix Moldes\nLa situació catalana torna a ocupar espais a la premsa internacional. En aquest cas, la majoria de mitjans estrangers han destacat la sentència que ha emès el Tribunal de Justícia de la Unió Europea (TJUE) sobre la immunitat de Junqueras, mentre que la inhabilitació del president Torra ha quedat en un segon pla.\nEl diari The Guardian ha estat un dels mitjans que ha situat el tema a la seva portada digital, just al costat de l'impeachment sobre Donald Trump i les últimes protestes a l'Índia. En aquest, el mitjà britànic se centra en les reclamacions s partits catalans. "Un partit català (ERC) reclama l'alliberació del seu líder després que el TJUE hagi declarat la seva immunitat", titula.\nUn gruix important de mitjans han posat el focus en l'incompliment de llei que s'ha produït. La BBC i AlJazeera utilitzen la mateixa fórmula i titulen "la justícia europea dictamina que Espanya hauria d'haver alliberat un eurodiputat català (Junqueras)". El titular del diari italià La Reppublica s'expressa en la mateixa línia i diu "El tribunal de la UE, a Espanya: «allibera Junqueras, com a eurodiputat gaudeix d'immunitat»".\nPolitico ha estat un dels més crítics amb el paper de l'estat espanyol. "Espanya s'equivoca en impedir que els independentistes catalans assumeixen l'escó europeu", resa la notícia. A banda, el mitjà també destaca que el Parlament Europeu tampoc va avisar a Espanya que alliberés els presos que van ser escollits eurodiputats.\nAltres mitjans com el New York Times, en canvi, situen a Torra com a protagonista, deixant la sentència sobre Junqueras en un segon pla. El diari estatunidenc explica la notícia amb el següent titular: "Espanya prohibeix al líder català exercir càrrecs públics durant 18 mesos".\nPolítica, Oriol Junqueras, ERC, Quim Torra, premsa internacional


La taronja i la llimona\nPortada La taronja i la llimona\nPrimer de tot caldrà fer una rotllana amb tots els participants del joc. Un cop feta la rotllana, tots els membres es presentaran i el dinamitzador demanarà un voluntari perquè es col·loqui al mig. La feina d’aquesta persona serà girar sobre si mateixa i assenyalar una persona del cercle i dir: “TARONJA” o “LLIMONA”. La persona assenyalada, depenent de si el del mig ha dit una fruita o l’altra, haurà de dir ràpidament el nom de la persona que hi ha a la seva esquerra (TARONJA) o dreta (LLIMONA). Si s’equivoca o tarda massa en dir-ho, anirà al mig.\nUn cop la dinàmica ha estat interioritzada pels participants i la velocitat de resposta sigui suficientment ràpida, començarem a afegir variants. En comptes de dir el nom de la persona, n’haurem de dir l’edat, el lloc de naixement, el color preferit, etc. Una altra variant és que el del mig pot dir, quan vulgui, la paraula “MACEDÒNIA”; això significarà un canvi de posició de tots els membres del cercle.\nQuan observem que ja hem dut a terme totes les variants i els participants del joc ja responen amb certa facilitat, podem donar l’activitat per acabada i observar si:\n- Tots els membres del grup és coneixen i saben els noms.\n- Els participants han anat interioritzant les diferents variants que s’han afegit.\n- Els participants s’han mostrat oberts i disposats a deixar-se conèixer per la resta del grup, tot i ser la primera presa de contacte.\nJoc de coneixença tant per a monitors com per a infants o joves en què una resposta ràpida serà molt important per a l’execució de l’activitat.\n- Fomentar la participació i motivació entre els infants o joves.\n- Conèixer els diferents membres de l’esplai o grup.\n- Facilitar la primera presa de contacte amb els membres de l’esplai o grup.\n- Treballar la resposta ràpida.\n- Conèixer els diferents companys de l’esplai o grup.\n- Ser capaç d’obrir-se vers la resta de companys.\nMínim 10 persones majors de 6 anys.\nTant exterior com interior, prou gran per fer una rotllana.\nCooperatius, Jocs, Jocs curts, Interior, Exterior, Coneixença


Malestar entre els bombers dels tres parcs gironins que es reconverteixen - El Gerió Digital\nSatisfacció en canvi a Girona davant l'increment d'efectius mínims\nDimarts, 5 d'octubre de 2021 13:15h\nExterior del parc de Bombers de Calonge, que es reconvertirà en base logística i seu dels GRAE subaquàtics © ACN\nACN, Aleix Freixas, Gemma Tubert, Xavier Pi / Alt Empordà, Baix Empordà, Gironès, La Selva / Girona\nEl nou pla operatiu i de millora de la Regió d'Emergències de Girona genera discrepàncies, tant dins del cos com entre ajuntaments. Hi ha qui el veu bé, perquè suposa reforçar parcs i incrementar els efectius, però també hi ha qui el critica. No només per la reconversió dels parcs de la Jonquera (Alt Empordà), Calonge (Baix Empordà) i Sant Feliu de Buixalleu (Selva), sinó també per les formes com el Departament ho ha comunicat.\nEntre els efectius dels tres parcs, a qui se'ls reassignarà un nou destí, el malestar hi és. "Reestructurar la Regió es pot fer de moltes maneres, però no han comptat amb l'opinió dels bombers", critica el delegat sindical de CCOO Víctor González. Ell treballa al parc de Calonge, que a partir del 2022 passarà a ser base logística per a manteniment i reparacions, i també acollirà la seu dels GRAE subaquàtics.\nVíctor González parla obertament de "tancament" de parcs i diu que la decisió ja està presa. "Durant la reunió d'ahir, la Direcció General ens ho va posar damunt la taula i ens va dir que això és el que hi ha; estem totalment en desacord amb les formes", afirma.\nA més, CCOO també assegura que la principal afectada pels canvis serà la ciutadania. "El primer que és perd és temps de resposta a tots els municipis propers al parc; aquí a Calonge, ara triguem uns quatre minuts a arribar en un incendi d'habitatge, i ara això es doblarà", diu González. "A més, a l'estiu s'incrementen els serveis amb l'arribada del turisme; tot anirà en detriment de la població", afegeix el delegat de CCOO.\nEls canvis als parcs de Bombers tampoc han agradat massa dos dels ajuntaments. A la Jonquera, on el parc actual passarà a ser de voluntaris, l'alcaldessa Sònia Martínez lamenta la decisió. "Considerem que aquest parc amb 40 anys d'història és un punt estratègic per a l'Albera", afirma.\nEn aquest sentit, Martínez valora la tasca dels Bombers voluntaris però diu que amb la reestructuració perden un "parc de professionals i de primera sortida". "Ara mateix dona cobertura en poc temps a tots els pobles d'aquesta zona", remarca.\nA Sant Feliu de Buixalleu, la reconversió del parc de Bombers en un centre de formació s'ha rebut amb sorpresa des de l'Ajuntament. L'alcalde, Josep Roquet, assegura que se'n va assabentar a través dels mitjans i lamenta que la Generalitat no hagi treballat la proposta de manera conjunta amb el territori.\nRoquet afirma que els fa "por" que els nous usos del parc suposin pèrdua de serveis per al municipi i l'àrea d'influència i per això creu que aquesta és "una notícia desagradable". Roquet, a més ,recorda que el de Sant Feliu de Buixalleu va ser un dels primers parcs que va obrir. "És evident que el servei de proximitat el perdrem, però vetllarem perquè no hi hagi una pèrdua en la qualitat", ha afegit Josep Roquet.\n"Que no es tanqui, és bo"\nA Calonge, l'opinió de l'alcalde és diferent. Jordi Soler assegura que davant del risc que el parc pogués tancar, mantenir-lo obert i canviar-ne els usos "és positiu". "Des de l'Ajuntament teníem el temor que es tanqués, i que no sigui així és una bona notícia", afirma l'alcalde. A més, Soler també destaca que el parc passi a ser seu dels GRAE subaquàtics durant els mesos d'estiu i èpoques de contingència.\nJordi Soler entén que la realitat del territori ha canviat, i que la xarxa de carreteres que hi ha ara (sobretot, l'autovia C-31) incrementen la rapidesa a l'hora de donar resposta davant emergències. "Si a això hi afegim que els parcs de Palafrugell i de la Vall d'Aro tindran més efectiu, això ens porta a creure que en absolut es perdrà eficàcia", diu Soler.\nEl cap del parc de Bombers de Lloret de Mar (Selva) i responsable del de Sant Feliu de Buixalleu, Lluís Alfonsín, afirma que a nivell operatiu i "organitzatiu" la mesura és "molt positiva". "S'augmenten els efectius dels parcs que tenien un major nombre de sortides i mancances de personal; a més, guanyaran en seguretat", assegura.\nMalgrat això, Alfonsín sí que admet que la reestructuració dels tres parcs tindrà "conseqüències" a nivell personal entre els efectius que hi treballen. "Hi ha bombers que potser viuen a mitja hora i ara hauran d'anar més lluny, però s'ha pres una decisió que és molt positiva i, al final, donem un servei al ciutadà i més seguretat als Bombers", afegeix Alfonsín.\nEls qui més positivament valoren la reestructuració, però, són els bombers parc de Girona. Fa anys que es queixaven de mancances, entre les quals manca d'efectius, i ara han vist atesa una "reivindicació històrica". Un dels bombers, Xevi Vilardell, diu que feia deu anys que demanaven ser més i que, finalment, ara això "ha arribat".\nExplica que el canvi, apart d'augmentar de sis a vuit els efectius mínims, també els permetrà que hi hagi tretze bombers per torn. "Seguirem donant el mateix servei, però millorat", assegura. A més, diu que això els permetrà mobilitzar més vehicles i que es no quedaran "sota mínims" cada vegada que els combois especials que tenen han de fer una sortida.\nLa prioritat: ser "operatius"\nVilardell evita valorar la idoneïtat de la reconversió dels altres parcs i diu que el que ha de ser prioritari és ser "operatius". "Els mínims d'aquí eren insuficients i la redistribució territorial que teníem ara respon a una realitat dels anys 80, més propera al foc forestal, i això ha canviat", insisteix.\n"Si els parcs es redimensionen i s'incrementen els efectius mínims, pot ser que en alguns territoris puguin tardar una mica més però quan hi arribin, n'hi arribaran més", remarca. "Per tant, els trens de sortida seran més efectius i més nombrosos", afegeix en referència als camions i vehicles d'extinció que es mobilitzaran.


Gràcia respon contra el foc intencionat d'un decorat\nGràcia respon contra el foc intencionat del decorat del carrer de la Llibertat\nUna concentració de protesta contra l'acte vandàlic pararà aquest dimecres durant una hora l'activitat del barri\nBarcelona - Dimarts, 20/08/2019 - 21:05\n"No podem entendre que puguin passar coses com aquesta en una festa major familiar i cívica com la nostra". Qui així s’expressa és Carla Carbonell, presidenta de la Fundació Festa Major de Gràcia, i la seva incredulitat, i la de tots els veïns, ve a tomb de l’incendi provocat la matinada d’aquest dimarts al decorat del carrer de la Llibertat. El resultat han sigut cinc veïns desallotjats de casa seva, dues vivendes afectades, un local (un bar) inutilitzat per uns quants dies i 40 metres quadrats de decoració destruïts. "Estem tristos i indignats", paraules de Natàlia Galán, portaveu de la comissió afectada per culpa de l’acció d’"uns brètols", adjectiu que sembla curt si s’imagina el que podria haver passat, perquè s’ha posat "en perill les vides dels veïns". A falta del resultat definitiu de la investigació dels Mossos, tot indica que ha sigut un incendi provocat; de fet, la policia treballa amb aquesta hipòtesi.\nLes flames han començat passades les quatre de la matinada; el primer avís va arribar al servei d’emergències a les 4.25 hores. Els que s’han personat abans han sigut els agents de la Guàrdia Urbana, l’acció de la qual ha sigut decisiva perquè el foc no s’estengués més del que finalment s’ha propagat. Els policies han retirat part del decorat fins a la calçada de Torrent de l’Olla i així han aconseguit frenar l’avanç de les flames i que les cinc dotacions de bombers que han arribat al cap de poc temps poguessin sufocar l’incendi de manera ràpida. A la mateixa velocitat que s’ha extingit s’ha alimentat. "He sentit gent cridant i discutint; he pensat que s’estaven barallant i que estaven destrossant el decorat", explica Cruz, que viu al pis contigu a l’afectat. Quan ha aixecat la persiana ja ha vist "el reflex de les flames"; el que no ha vist i ho lamenta són els piròmans.\nCruz ha sigut reclosa al seu domicili, mentre que els cinc nois de la vivenda sinistrada han hagut de ser desallotjats i no saben quan podran tornar. Com tampoc sap quan podrà tornar a apujar la persiana el responsable del bar danyat pel foc. Hi ha un segon pis amb destrosses, tot i que no tan greus com els de la residència desallotjada. I la façana de l’edifici està calcinada. Amb tot, la comissió de festes de la Llibertat, amb l’ajuda dels veïns d’altres carrers, ha aconseguit aquest matí refer el decorat, aquest any dedicat a l’Atlàntida i amb un sisè premi en el concurs que escull els carrers més ben engalanats. "No volem que la festa es pari per culpa d’uns brètols", ha explicat Galán.\nDos incidents deslligats\nSí que es pararà aquest dimecres, de 13.00 hores a 14.00 hores, en senyal de protesta per l’acte vandàlic. Paral·lelament, es farà una concentració, al carrer de la Llibertat, per mostrar el rebuig al que ha passat. A més, els altres 23 carrers engalanats han mostrat la seva solidaritat amb els afectats cobrint part del seu decorat amb teles, i alguns, com al carrer del Progrés, amb clars missatges afegits: “Estem cremades. El guarnit no és toca”. No en va els decorats són l’element més genuí de les festes de Gràcia i són el fruit de tot un any de treball altruista de joves, grans i criatures: "Estem emocionalment molt tocats; són molts mesos de posar-hi moltes hores i molt amor. Veure ho totalment destrossat ens trenca el cor", ha resumit Galán.\nNo és el primer incident que té lloc a les festes d’aquest any. La setmana passada, els ocupes de la Nova Usurpada van intentar destrossar, perquè el consideraven racista, el decorat de la plaça del Nord, però Carbonell deslliga els dos actes: "Aquest és d’una altra magnitud i ha posat en perill les vides dels veïns. Cap dels dos actes és acceptable, però no són comparables". Tampoc admet el regidor del districte, Eloi Badia, que hi hagi un problema de seguretat a Gràcia: "Estem parlant d’una situació que es produeix a altes hores, quan la festa ja s’ha acabat i, per tant, no parlem d’una situació d’inseguretat durant les festes, sinó d’un acte vandàlic, i davant d’això és molt difícil actuar".\nAixí ha quedat el carrer de la Llibertat després que uns individus calessin foc al decorat\nEl carrer del Progrés guanya el primer premi al més ben decorat de les festes de Gràcia 2019\nLa Gàl·lia de Gràcia


Camping Alfacs, Sant Carles de la Ràpita - Updated prices - Pitchup®\nA partir de 22,27 £/26,00 €/39,12 AU$/26,58 USD/34,66 CAD/25,79 CHF/279,88 SEK/193,46 DKK/268,08 NOK/3.601 ISK/3.354,22 ARS/25.268 CLP/101,77 PEN/43,11 NZ$/444,53 ZAR/124,50 PLN/143,19 BRL/644,03 CZK/3.052 RSD/10.655,95 HUF/1.594,86 RUB/178,21 CNY (per 1 nit, 2 adults)\nVes quin racó de Tarragona més meravellós! I estratègicament ubicat entre palmeres i el mar Mediterrani i a la localitat costanera d’Alcanar, a un parell d’hores de Barcelona.\nEl Camping Alfacs és apte per a famílies i fa més de 50 anys que ha obert les portes. L’equip s’enorgulleix de les seves instal·lacions de primera, entre les quals s’inclouen dos parcs infantils i un bar a l’aire lliure que serveix esmorzars. A més, l’any 2018 es va afegir una botiga amb més de 1000 marques de productes locals. Però no us preocupeu gaire si mengeu una mica massa, ja que podreu fer exercici a les taules de ping-pong.\nI això no és tot, ja que el càmping queda a 200 metres d’un centre esportiu amb entrada gratuïta per als hostes d’Alfacs (tret de la piscina, per a la qual s’ha de pagar un cost extra). El centre esportiu, a més, alberga un restaurant tradicional acollidor obert cada dia i amb un menú de tapes els divendres i música en directe durant l’estiu.\nAl càmping s’organitzen diverses activitats i animació durant l’any, com música en directe, campionats de pesca i festes. A l’estiu, a més, s’organitzen activitats per als nens.\nObert del 10/06/2022 al 25/09/2022\nComproveu la disponibilitat a Camping Alfacs…\nParcel·la de terra amb aigua, llum i desguàs Serra\ndes de 22,27 £/26,00 €/39,12 AU$/26,58 USD/34,66 CAD/25,79 CHF/279,88 SEK/193,46 DKK/268,08 NOK/3.601 ISK/3.354,22 ARS/25.268 CLP/101,77 PEN/43,11 NZ$/444,53 ZAR/124,50 PLN/143,19 BRL/644,03 CZK/3.052 RSD/10.655,95 HUF/1.594,86 RUB/178,21 CNY (per a 1 nit, 2 adults)\nMotocicleta addicional (màx. il·limitat) el preu varia\nParcel·la de terra amb electricitat (vistes al mar)\ndes de 25,69 £/30,00 €/45,14 AU$/30,67 USD/39,99 CAD/29,76 CHF/322,94 SEK/223,22 DKK/309,32 NOK/4.155 ISK/3.870,25 ARS/29.155 CLP/117,42 PEN/49,75 NZ$/512,92 ZAR/143,65 PLN/165,22 BRL/743,11 CZK/3.522 RSD/12.295,32 HUF/1.840,22 RUB/205,62 CNY (per a 1 nit, 2 adults)\nAvinguda del Mar 1, Alcanar Platja, Sant Carles de la Ràpita, Tarragona, Espanya, 43540\nZona horària Europe/London +0100 (GMT+01:00) GPS 40.5951°N 0.5706°E\nDes del nord, conduïu per l'A7, agafeu la sortida 41 en direcció a Sant Carles de la Ràpita i seguiu en aquesta direcció a l'N340. Al quilòmetre 1072, agafeu la sortida senyalitzada com Sant Carles de la Ràpita i gireu a la dreta quan sigueu a la rotonda per entrar al Carrer de Sant Isidre.\nDes del sud, conduïu per l'A7, agafeu la sortida 43 per incorporar-vos a l'N-340 i seguiu find al quilòmetre 1065. Sortiu a Sant Carles de la Ràpita. Conduïu durant, aproximadament, dos quilòmetres i trobareu el càmping a la dreta.\nApa que no són un munt les coses que es poden fer i veure pels voltants del Camping Alfacs! Però abans que res, cal dir que es troba situat a la vora del Parc Natural del Delta de l’Ebre i de les Terres de l’Ebre, que ostenta el títol de Reserva de la Biosfera de la UNESCO. La reserva és un paradís per a l’observació d’ocells i s’hi poden veure garses, cigonyes, ànecs de tota mena i flamencs roses.\nTrobareu diverses platges de sorra i viles costaneres pels voltants, com Poblenou del Delta o La Cava, i també podreu llogar piragües, practicar surf, remar i practicar vela a prop. I, encara millor, alguns operadors d’aquests esports ofereixen descomptes als hostes del càmping.\nEl municipi pescador de Sant Carles de la Ràpita queda a un quilòmetre i mig del càmping i rep moltes visites pels seus restaurants de peix, marisc, mol·luscs i gambes, així com pels seus dos ports esportius, la seva platja i el seu mercat. La vila pertany al municipi d’Alcanar, una destinació fabulosa per a la pesca que es mereix una visita (aprofiteu per tastar tantes gambes tants i peixos com pugueu).\nAltres llocs d’interès de la zona inclouen l’antic jaciment de la Moleta del Remei, l’ermita de la Mare de Déu del Remei, els horts de mandariners i tarongers, i les vistes al mar de la regió. Accediu a una o a diverses de les rutes ciclistes disponibles per explorar els camps d’arròs, o practiqueu senderisme als turons propers.\nPolítica de cancel·lació de Camping Alfacs\nLa resta s'haurà de pagar directament aCamping Alfacs en arribar.\nHi ha piscina a Camping Alfacs? No Mostra totes les característiques\nS'admeten gossos a Camping Alfacs ? Sí Mostra totes les característiques\nQuins llocs d'interès hi ha a prop de Camping Alfacs? Apa que no són un munt les coses que es poden fer i veure pels voltants del Camping Alfacs! Però abans que res, cal dir que es troba situat a la vora … Llegeix més\nA quina hora puc registrar la meva entrada i sortida de Camping Alfacs?\nQuant costa allotjar-se a Camping Alfacs? A partir de 26,00 € (per 1 nit, 2 adults) - els preus poden variar en funció de les dates i nombre de persones Consulta els preus i la disponibilitat\nPoseu-vos en contacte amb camping-alfacs-bungalows\nEl club esportiu Serramar és a 200 metres del càmping i té piscines, un camp de futbol i pistes de tennis. L'accés a les instal·lacions és gratuït.


Pèrdua auditiva: exposició continuada als sorolls - El Blog Social d'Audio[Packs]\nPèrdua auditiva: exposició continuada als sorolls\nAudioPacks on 07/01/2015\nCada dia gaudim de diferents tipus de sons: els de la naturalesa, la música, una conversa agradable amb un amic, o el riure de la teva parella.\nAra aturem-nos un moment i pensem en el nostre so preferit. Uns escollirem el so de l’ aigua, d’ altres el cantar dels ocells o potser el tocar d’ un piano. Ara, imagina intentem imaginar que la nostra capacitat d’escoltar aquet so meravellós va minvant fins que es perd gairebé totalment. Això seria un fet evidentment tràgic, que comportaria moltes decepcions i frustracions amb nosaltres mateixos.\nQuan una persona pateix una exposició continuada de sons forts a casa, a carrer o a la feina, les estructures sensibles de l’ oïda interna es poden deteriorar, ocasionant una pèrdua d’ audició de tipus neurosensorial que anirà avançant en el temps. Aquesta pèrdua d’ audició anirà deteriorant en primer lloc les freqüències agudes, fent que la persona comenci a patir símptomes clars en el seu dia a dia com són:\nFer repetir quan la parla es produeix en ambients sorollosos.\nHaver de pujar el volum de la televisió.\nSi la conversa no es produeix cara a cara, no entén l’ inici i/o el final de les frases.\nLa gràfica que mostrem a continuació il·lustra aquesta progressió típica de la pèrdua d’ audició neurosensorial.\nEn la gràfica podem apreciar que en els casos de les persones que han estat exposades a massa soroll durant 20 anys, comencen a perdre la capacitat d’ entendre les paraules, donat que les freqüències més rellevants per a entendre la parla, són les que es comprenen entre els 500 Hz i els 3.000 Hz.\nMalgrat que la majoria de vegades aquesta lesió afecta per igual a una i altra oïda, també ens podem trobar que la pèrdua d’ audició sigui asimètrica, en funció, per exemple, de la posició física en l’ àmbit de feina o en si es dispara amb la dreta o amb l’ esquerre. La pèrdua d’ audició pot ser produïda per un trauma acústic, és a dir, una explosió, un tret d’ escopeta…., afectant de forma desigual les oïdes en funció de la localització on el produeix l’ explosió.\nPost anterior\tAdolescents i pèrdua d'audició no detectada\nPost següent\tQuè no ha de fer amb els audiòfons


La Volta de l’Ametller i els Secaïns - Descobreix SFG\nLa Volta de l’Ametller i els Secaïns\nAquesta marina encomana l’energia de la sortida del sol arran del mar a l’estiu o la primavera. L’escalf dels primers raigs, que tímidament tenyeixen de groc el paisatge\nque rius, floreixes i cantes,\nque dónes vida a les aus,\nals nostres cors, a les plantes;\nque farceixes tot el cel\nde boirines perfumades,\ni núvols enjogassats\nsegueixen la vela blanca,\ni mar i boscúria prenen\nnou misteri i més fragància”\nJosep Albertí. La Primavera\nArbres, esculls i reflexos. 1983. Oli/tela. 73 x 92 cm. Museu d'Història de la Ciutat. Sant Feliu de Guíxols\nEl paratge anomenat la Volta de l’Ametller abasta la costa des del port de Sant Feliu de Guíxols fins a la platja de Sant Pol. Es tracta d’un tram amb un paisatge de gran bellesa, amb penya-segats i pinedes. Pràcticament als peus de l’antic molí de les Forques, entre la cala del Molí i la cala Ametller, hi ha els esculls anomenats els Secaïns i les Balelles. Tradicionalment aquest indret havia format part del paratge de Sant Pol, però al principi dels 60 s’hi van començar a construir habitatges turístics i es va connectar amb Sant Feliu. L’any 1964, amb l’aprovació inicial del Pla Parcial Volta de l’Ametller, la urbanització del sector va arrencar amb força i, alhora, va implicar l’acabament de la carretera de Sant Feliu de Guíxols a Sant Pol, iniciada als anys 50 i enllestida a mitjan anys 70.


Incompliment de les obligacions de l’Administració – Agroxarxa\nReclamació • El procediment d’inactivitat administrativa és la via per exigir el compliment de les obligacions de l’Administració.\nNo badem • Cal tenir en compte que les obligacions de l’Administració prescriuen amb caràcter general al cap de quatre anys\nEn els últims cinc anys hem vist com les administracions públiques han anat endarrerint el compliment de les seves obligacions: l’impagament de les subvencions en termini, l’impagament del just preu fixat en procediments expropiatoris, ja sigui per la via del mutu acord o per la via del Jurat d’Expropiació, el compliment de convenis, contractes administratius i tota mena de resolucions i actes administratius ferms.\nContra l’incompliment de les obligacions de l’Administració, l’administrat té la capacitat d’exigir el compliment de les seves obligacions a l’Administració a través dels procediments denominats contra la inactivitat administrativa. L’article 29 de la Llei de la Jurisdicció Contenciós-Administrativa és el procediment que regula la inactivitat administrativa. Regula dos supòsits diferenciats, segons el tipus de resolució, acte, conveni o contracte de què s’ha d’exigir el compliment.\nPrimer supòsit • En el primer supòsit, el cas que per una disposició general que no necessita actes d’aplicació, o bé per un acte, contracte o conveni administratiu, l’Administració resta obligada a efectuar una prestació concreta a favor d’una o diverses persones. En aquests casos, l’administrat podrà reclamar per escrit el compliment de l’obligació. Si en el termini de tres mesos, l’Administració ni compleix ni arriba a un acord amb l’administrat respecte del compliment, l’Administrat podrà interposar recurs contenciós administratiu davant dels Tribunals Contenciosos-Administratius. El termini per realitzar la interposició és de dos mesos des que transcorre el termini de tres mesos.\nUn exemple clar n’és el conveni de just preu de mutu acord signat entre el titular afectat i l’Administració expropiant, en el qual es fixa la indemnització dels béns i drets afectats en seu de procediment expropiatori. En aquest cas existeix un acord. Una vegada signat aquest, l’Administració disposa d’un termini de sis mesos per pagar el just preu. Transcorregut aquest termini, l’afectat podrà reclamar a l’Administració el compliment de l’obligació i, si no ho fa, podrà demanar auxili als tribunals.\nSegon supòsit • El segon supòsit regulat fa referència a aquells actes ferms de l’Administració obligada, és a dir, existeix una resolució dictada per una Administració que l’obliga a efectuar algun tipus d’actuació, i aquesta resolució no ha estat impugnada per cap de les parts, per tant, és executable. En aquest cas, l’afectat podrà exigir per escrit l’execució de l’acte, i si en el termini d’un mes, l’Administració obligada no compleix amb la resolució, l’administrat podrà instar recurs davant dels tribunals, i aquest es tramitarà pel procediment abreujat.\nUn exemple d’aquest segon supòsit el podríem trobar en les resolucions administratives conforme s’atorga a un administrat una subvenció o ajut per part d’una Administració que aquesta mateixa està obligada a pagar.\nUna qüestió molt important que cal tenir en compte a l’hora d’exigir el compliment o de sol·licitar l’execució dels actes de l’Administració és l’efecte perniciós que pot tenir el transcurs del temps, la temuda prescripció de les obligacions, que en el cas de les obligacions administratives s’estableix amb caràcter general en quatre anys des que neix l’obligació. La no reclamació ens pot comportar la desagradable situació de perdre un dret pel fet de no exigir-ne el compliment.\nPer tant, reviseu els pagaments i les obligacions que estan pendents de compliment per part de l’Administració i no dubteu a consultar amb el vostre assessor les vies legals de les quals disposa per tal d’exercir els vostres drets.\nArticle publicat a La Terra núm. 402, del mes d’abril 2014.\najuts, expropiacions, normativa